Srbin dobio spor protiv Crne Gore: Evropski sud mu vratio imovinu - Sputnjik Srbija\n04:13 22 Septembar 2020\n08:44 17.06.2020 Preuzmite kraći link\nEvropski sud za ljudska prava je presudu doneo 9. juna i u njoj se kaže da je ta pravosudna institucija u potpunosti prihvatila navode iz Nešićeve tužbe.\nNešić, iz Krašića kod Tivta, tužbu je podneo nakon što mu je država pre 11 godina nezakonito uskratila svojinska prava nad njegove dve parcele na obali mora u tom delu Boke.\nDa je praksa Vlade Crne Gore nezakonita i da država ne može da oduzima imovinu bez naknade, potvrdio je za podgoričke Vijesti advokat Zoran Miljanić, koji smatra da će ova presuda u potpunosti promeniti sudsku praksu kada su u pitanju ovakvi i slični predmeti, kao i dovesti do izmene propisa koji regulišu ovu materiju.\nEvropski sud je, kaže, ovde zauzeo stav „o nejasnoći relevantnog zakona“ u Crnoj Gori.\n„Evropski sud za ljudska prava potvrdio je stavove Advokatske kancelarije ‘Miljanić’ da nema prelaska privatne u državnu svojinu bez odgovarajućeg pojedinačnog pravnog akta, kao i plaćanja odgovarajuće naknade“, rekao je Miljanić.\nNešić, koji je srpski državljanin, još 1980. godine je od drugih fizičkih lica legalno kupio dve parcele na obali u Krašićima, ukupne površine 349 kvadrata.\nKao i većini drugih ljudi, koji su bili legalni vlasnici zemljišta na morskoj obali, i Nešiću je država Crne Gora u međuvremenu, pozivajući se na Zakon o morskom dobru iz 1992. i Zakon o državnoj imovini iz 2009. formalno oduzela imovinu, upisavši se na parcele na morskoj obali kao vlasnik, a Nešiću je ostavila pravo korišćenja nekretnina.\nSve to država je uradila bez donošenja pojedinačnog pravnog akta — rešenja o eksproprijaciji Nešićeve privatne imovine i isplate zakonom predviđene naknade za eksproprijaciju.\nSudski proces dug 11 godina\nNešić je pre 11 godina krenuo u dugotrajan i isrcpljujući sudski proces protiv države Crne Gore, a nakon što se čak i Ustavni sud izjasnio negativno po njegovu žalbu u februaru 2016., Nešić se obratio sudu u Strazburu.\nEvropski sud je u presudi naveo da je Nešić bio zakoniti vlasnik tog zemljišta i da mu je upisivanjem tih nekretnina na državu kao vlasnika, što su prethodno podržali svi crnogorski sudovi, oduzeta njegova imovina, prenosi Tanjug.\nS obzirom na to da srpski državljanin nije ispostavio odštetni zahtev, Evropski sud mu ga nije ni dodelio, ali je obavezao državu Crnu Goru da mu u roku od tri meseca nadoknadi 5.400 evra troškova koje je imao pred domaćim i sudom u Strazburu.\nAdvokat Miljanić ističe da za njihovu kancelariju veliku profesionalnu satisfakciju predstavlja trijumf u Strazburu.\nEvropski sud za ljudska prava, Srbin, imovina, Crna Gora


RTS :: Protokol o saradnji između Vojvodine i Republike Srpske\nPolitika Protokol o saradnji između Vojvodine i Republike Srpske\nProtokol o saradnji između Vojvodine i Republike Srpske\npetak, 22. sep 2017, 14:35 -> 14:41\nPredsednik Pokrajinske vlade Igor Mirović i predsednica Vlade Republike Srpske Željka Cvijanović, potisali su u Pokrajinskoj vladi Protokol o saradnji između AP Vojvodine i Republike Srpske.\n"Potpisivanje Protokola o saradnji, značiće konkretizovanje saradnje u čitavom nizu oblasti, jer smatramo da za to ima prostora i potrebe, kao i da veze naroda Republike Srpske i Vojvodine to i zahtevaju", poručio je Mirović.\n"Treba da objedinimo sve naše ljudske resurse i da stavimo u funkciju i sve drugo što imamo, da usmerimo ministarstva da zajednički realizujemo konkretne projekte," poručila je Cvijanović.\nPredsednica Vlade Republike Srpske naglasila je da će potpisavinje današnjeg dokumenta biti samo osnova za mnoge konkretne stvari koje će se realizovati u budućnosti. Cvijanović je napomenula da postoje mnogi aspekti saradnje čija je realizacija već u toku , te da će biti dodatno akcentovane oblasti strateški instutucionalnog povezivanja.\nSastanku u Pokrajinskoj vladi i potpisivanju dokumenta, prisustvovali su potpredsednik Pokrajinske vlade, Đorđe Milićević, potpredsednica Vlade Republike Srpske, Srebrenka Golić kao i brojni članovi vlade obe delegacije.


source.ba | U velikoj akciji "Orka" uhapšen Rahman Begluk: On se vodi kao vođa organizirane grupe\nU okviru velike operativne akcije "Orka" uhapšen je Rahman Begluk. On se vodi kao vođa organizirane grupe koja se sumnjiči da je počinila niz krivičnih djela u Hercegovini i Sarajevu, prenosi Avaz.\nPored Begluka, u akciji je uhapšeno još 13 osoba, koje se sumnjiče za razbojništva, teške krađe, neovlaštenu proizvodnju i trgovinu drogom.\nInače, Begluk je hapšen u akciji FUP-a "Shark"\nGrupa se, između ostalog, sumnjiči za napade na transporte novca, razbojništva u tržnim centrima, poput onog u Bingu u Mostaru, te benzinskim pumpama, kao i pljačke bankomata. Prema dosadašnjim informacijama, grupa je stekla protivpravnu imovinsku korist od milion maraka, a pričinili su višemilionsku materijalnu štetu, piše Avaz.\nTagovi: FUPRahman BeglukAkcijaHapsenje


Termoelektrana Stanari u maju počinje komercijalni rad – Fokus.ba\nTermoelektrana Stanari u maju počinje komercijalni rad\nPočetak komercijalnog rada Termoelektrane Stanari očekuje se u maju, rečeno je danas nakon razgovora ministra industrije, energetike i rudarstva RS-a Petra Đokića i tehničkog direktora Termoelektrane Save Mirkovića.\nPostrojenja su u funkciju u kapacitetu od 80 posto ili 240 megavata, a Mirković kaže da za dan dva prelaze na projektovani kapacitet od 300 megavata i ta bi testna faza trebalo da traje do februara.\nNaglasio je da u martu kreće jednomjesečni probni rad, a u maju početak komercijalnog rada.\nMinistar Petar Đokić je naveo da će Vlada, putem predstavnika u drugim kompanijama i regulatornim tijelima na nivou RS i BiH, dati punu podršku da normalno teče proces probnog rada u EFT Rudniku i termoelektrani Stanari.\nĐokić je novinarima u Stanarima rekao da će Termoelektrana u narednom periodu bitno poboljšati strukturu industrijske proizvodnje u RS, povećati energetske bilanse proizvodnje električne energije i obezbijediti novi kvalitetni razvoj i napredak ekonomije RS.\nOčekuje da će u Termoelektrani biti zaposleno oko 800 ljudi.\nTermoelektrana Stanari je započela prvu sinhronizaciju sa energetskom mrežom Bosne i Hercegovine 4. januara ove godine.\nEnergetska kompanija EFT Group je izgradnju Termoelektrane Stanari, kapaciteta 300 megavata, s planiranom godišnjom proizvodnjom 2.000 gigavat-sati i godišnjom potrošnjom uglja od 2,3 miliona tona, počela u maju 2013. godine.\nEFT: Smanjenjem koncesione naknade sprečava se dupliranje naknada\nTermoelektrana “Stanari” premašila planiranu proizvodnju\nSvečano otvorena Termoelektrana “Stanari”\nSmokve: Novi brend istočne Hercegovine\nLjiljana dodatno naglašava da će zadruga pri zapošljavanju stalnih i sezonskih radnika na farmi dati prednost ženama, te da će se profit...


Evropski dobrovoljni penzijski fond - Počelo uručenje obavještenja i polisa članovima Penzijskog plana Vlade Republike Srpske\nČlanovi Penzijskog plana Vlade Republike Srpske su dobili prve uplate od strane poslodavaca, te je Društvo za upravljanje Evropskim dobrovoljnim fondom a.d. B. Luka u obavezi da dostavi potrebna obavještenja i polise članovima Penzijskog plana Vlade Republike Srpske. Na taj način, Odluka Vlade Republike Srpske o organizovanju penzijskog plana bi bila do kraja sprovedena i u dijelu obavještavanja članova.\nZbog situacije koja je nastala pojavom pandemije virusa korona, u prethodnom periodu je bilo onemogućeno da se navedena obavještenja dostave u sjedište svakog poslodavca/institucije. Ipak, uplate poslodavca - Vlade Republike Srpske su počele na vrijeme i trajale su tokom i nakon vanrednog stanja. S relaksacijom mjera i poboljšanjem situacije Evropski dobrovoljni penzijski fond nastavlja sa planiranom aktivnošću dostave dokumentacije.\nU toku je proces kontaktiranja i usaglašavanja datuma i vremena dostave navedene dokumentacije za radnike - članove Penzijskog plana Vlade Republike Srpske, kako bi ih oni mogli pruzeti na svom radnom mjestu, odnosno u sjedištu poslodavca/institucije.\nDokumentacija koja će biti dostavljena je upakovana u koverte i označena je za svakog ponaosob. Ovom prilikom će, pored dostavljanja dokumentacije (sa potvrdom o preuzimanju i spiskom članova Evropskog dobrovoljnog fonda, tj. zaposlenih), članovi tima Evropskog dobrovoljnog fonda biti na raspolaganju za sva pitanja i neodumice, kao i za prezentacije prilagođene zainteresovanima, u skladu sa željama, potrebama i mogućnostima, kao i raspoloživim vremenom.\nTERMINI - PRVA GRUPA\n08.06.2020 Trnovo, Kalinovik, Foča\n09.06.2020 Foča, Čajniče\nMilići, Šekovići, Vlasenica, Han Pijesak\nRogatica, Sokolac, Mokro\n10.06.2020 Nevesinje, Gacko, Berkovići, Bileća\n11.06. i 12.06.2020 Trebinje\n13.06.2020 Trebinje, Ljubinje


- Moja poruka svima je - ako ste kvalifikovani da dobijete vakcinu, molim vas, uradite to. Planiram da se vakcinišem onog trenutka kada mi doktori to odobre - rekla je Paulina Velaskez za CNN.\nPaulina je izjavila da je ranije ovog meseca planirala da se vakciniše. Međutim, počeo je da joj curi nos, došle su glavobolje, a onda je izgubila čula ukusa i mirisa i disanje je bilo otežano.\nNa testu za korona virus bila je pozitivna 11. jula, a manje od nedelju dana od tada, zdrava, aktivna srednjoškolka bila je u bolnici, na odeljenju za hitne slučajeve i borila se da dođe do daha.\nPRIZNAO KRIVICU Demonstrant koji je u januarskim neredima u Vašingtonu na Kapitol doneo 11 Molotovljevih koktela NAGODIO SE SA TUŽILAŠTVOM\n"SAMO ŽELIM DA VIDIM DECU" Sanja se porodila dok je imala KORONU, bila je na respiratoru, razdvojena od bebe MESEC DANA


Lokalna vlast nema većinu u parlamentu | 058.ba\nSRNA - Jovana Borovčanin - 09. децембра 2015.\t058.ba\nVIŠEGRAD – Predsjednik Opštinskog odbora SNSD-a Višegrad Pero Petrović izjavio je danas da lokalna vlast nema većinu u parlamentu i da je došlo do velikih problema u funkcionisanju lokalne zajednice, te da će vrijeme pokazati da li je razlog toga sukob unutar koalicije koja rukovodi opštinom ili sukob samo unutar SDS-a.\nPetrović je na konferenciji za novinare rekao da očekuje da se načelnik opštine Višegrad Slaviša Mišković obrati građanima i da im objasni novonastalu situaciju.\n„Ovih dana se pojedini odbornici vode za ruku od jednog do drugog lokalnog preduzeća, ucjenjuju se direktori da ih prime u radni odnos i, najvjerovatnije, da je to dovelo do krize i do nepostojanja većine u lokalnom parlamentu“, ocijenio je Petrović.\nPrema njegovim riječima, ukoliko je interes pojedinih odbornika veći od interesa građana Višegrada, onda to govori kako su vladali u prethodnih nekoliko godina.\nOn je napomenuo da je do sada za sve probleme u funkcionisanju lokalne zajednice Višegrad optuživana Vlada Republike Srpske i poslanici i odbornici SNSD-a i DNS-a, ali da je sada vidljivo da se između sebe sukobljava koalicija koja rukovodi opštinom.\n„Načelnik opštine Višegrad optuživao je Vladu Republike Srpske da je donijela odluku kojom će biti smanjen priliv od PDV-a u budžetu opštine Višegrad, a kao što vidimo, taj priliv nije smanjen, čak je priliv od PDV-a za 2015. godinu za 200.000 KM veći od planiranog“, naveo je Petrović.\nOn je ocijenio da je predloženi opštinski budžet predizborni, te poručio da SNSD neće podržati njegovo usvajanje bez usvajanja amandmana, koje će na vrijeme podnijeti ukoliko se steknu uslovi da se sjednica održi.\nŠef Kluba odbornika SNSD-a Branislav Topalović upozorio je da ovakva situacija, sa nedonošenjem budžeta, može dovesti do potpune blokade opštine i institucija koje su za nju vezane.\n„Mislim da bi od načelnika bilo korektno da izađe i kaže da ne može da donese budžet, da nema skupštinske većine i da pozove na razgovore da bi donijeli pravo rješenje“, rekao je Topalović.\nOn je istakao da je SNSD spreman da predloži inicijative kako da se prevaziđe trenutna situacija.\n„Ali nas niko ne konsultuje i niko nije javno priznao da nema skupštinske većine, da se budžet ne može usvojiti, a ukoliko se ne usvoji, onda je došlo do totalnog rasula ove opštinske vlasti“, istakao je Topalović.\nOdbornik DNS-a Predrag Maljukan rekao je da ovakvim ponašanjem skupštinska većina pokazuje koliko je ona neozbiljna politička opcija i koliko njeni odbornici stavljaju lični interes iznad interesa lokalne zajednice.\n„DNS smatra da je do ove krize došlo zbog toga što smo mi već dva mjeseca ušli u zadnju godinu mandata i što pojedini odbornički apetiti nisu zadovoljeni. Krajnji cilj ovakvog ponašanja odbornika u vladajućoj partiji je da izvrše pritisak na načelnika, jer je riječ o najznačajnijem dokumentu opštine“, naveo je Maljukan.\nOn je dodao da opozicija želi da se budžet usvoji, ali da bi prethodno trebalo da budu predloženi amandmani, da bi on bio što bolji.\nNakon dvije neuspjele skupštinske sjednice, kolegijum koji je bio najavljen za danas odgođen je, potvrđeno je Srni iz Kluba odbornika SNSD-a.\nОзнаке: DNS, SDS, Slaviša Mišković, SNSD


Ponedeljak, 9. novembar 2015.\nGojković: Zahvaljujemo svima koji su prepoznali opravdanost zalaganja Srbije\nPredsednica Narodne skupštine Republike Srbije Maja Gojković pozdravlja odluku Generalne konferencije UNESKA, koja je u interesu međunarodnog prava i jačanja dijaloga, kao i principa na kojima je postavljena organizacija UNESKO.\nZahvaljujemo svim državama koje su prepoznale opravdanost zalaganja Srbije da tzv. Kosovo ne postane član ove organizacije budući da ne ispunjava kriterijume za prijem. Ovo je važno i za poštovanje principa međunarodnog prava i potrebu da se pitanje kuture nepolitizuje.\nDanašnja odluka je pokazala da su intenzivna diplomatska aktivnost i nastojanja Republike Srbije u cilju zaštite kulturnog nasleđa, kao i konstruktivnog i otvorenog dijaloga, jasno prepoznati kao ispravno zalaganje u velikom delu međunarodne zajednice.\nPredsednik Narodne skupštine Ivica Dačić sazvao Četrnaesto vanredno zasedanje Narodne skupštine Republike Srbije u Dvanaestom sazivu


“Deutsche Bank” planira da hiljade zaposlenih zameni robotima\nGovoreći o veštačkoj inteligenciji i primeni ostalih novih tehnologija izvršni direktor “Deutsche Bank” John Cryan rekao je da će veliki broj zaposlenih u banci verovatno biti zamenjen robotima.\nZa mala i srednja preduzeća - izvoznike 4,12 milijardi dinara\nZa podršku srpskim firmama izvoznicama za 2017. odvojeno je 4,12 milijarde dinara, kaže direktor Agencije za osiguranje i finansiranje izvoza pri Ministarstvu privrede Dejan Vukotić.\nRast kredita privredi 5,2 odsto\nBankarski krediti privredi su posle duže vremena porasli za 5,2 odsto u avgustu 2017. godine na mesečnom nivou.\nBritanka oglasila prvu prodaju nekretnina u bitkoinima\nMišel Mon napravila je potpunu revoluciju u svetu nekretnina kada je oglasila svoj dom u Dubaiju na prodaju u bitcoinima.\nRegionalni centri za borbu protiv finansijske korupcije biće otvoreni na jesen u Beogradu, Novom Sadu, Kraljevu i Nišu, pišu Večernje novosti.\nNBS: Referentna kamatna stopa smanjena na 3,75 odsto.\nIzvršni odbor Narodne banke Srbije odlučio je da referentnu kamatnu stopu smanji na nivo od 3,75 odsto.\n“Jamnica”, “Belje” i “PIK Vinkovci” založili nekretnine za kredit “Agrokora”\nČetiri kompanije iz sastava koncerna “Agrokor” saopštile su da su sklopile ugovor o zasnivanju založnog prava na svojim nekretninama, koje nisu do sada založene, na osnovu zajma koji je “Agrokor” dobio početkom juna u visini od 480 miliona evra.\nGrađani regiona imaju različite navike prilikom plaćanja karticama\nPogledajte kakve navike u plaćanju kreditnim karticama imaju građani Bugarske, Srbije, BIH i Hrvatske.


Izraelci ranili 50 Palestinaca na godišnjicu raseljavanja - Sputnjik Srbija\n17:32 15.05.2019 Preuzmite kraći link\nIzraelska vojska ranila je danas skoro 50 Palestinaca na granici sa Gazom, tokom obeležavanja masovnog raseljavanja u ratu 1948. godine, kojim je Izrael postao nezavisna država, saopštili su zvaničnici u Gazi, prenosi Rojters.\nKako navodi AP, hiljade ljudi je danas pohrlilo na granicu sa Izraelom, dok je militantna organizacija Hamas, koja kontroliše Gazu, proglasila generalni štrajk i zatvorila škole i javne institucije.\nRat 1948. Arapi nazivaju „Al nakba“ ili „katastrofa“, dok je u Izraelu poznat kao Rat za nezavisnost Izraela.\nPalestina, kako se navodi, danas obeležava „katastrofu“ u kojoj je više stotina hiljada ljudi pobeglo iz svojih domova.\nU gradu Ramali na Zapadnoj obali nekoliko stotina ljudi marširalo je od groba pokojnog palestinskog lidera Jasera Arafata do skupa u centru grada, zahtevajući pravo na povratak izgubljene imovine u današnjem Izraelu.\n„Vratićemo se koliko god vremena da bude potrebno“, istaknuto je na jednom od transparenata.\nNavodi sa da je sudbina izbeglica jedna od ključnih tačaka spora između Izraela i Palestine.\nIzrael odbacuje zahteve za masovnim povratkom izbeglica u davno izgubljene domove, uz objašnjenje da bi to ugrozilo „jevrejski karakter“ zemlje.


Bos.Petrovac: Potpisani ugovori o dodjeli plastenika — Radio Velkaton : Radio Velkaton\nBos.Petrovac: Potpisani ugovori o dodjeli plastenika\nOpćina Bosanski Petrovac jedna je od 16 lokalnih zajednica u BIH u kojima se realizira projekat “Socio-ekonomska podrška izuzetno ranjivim porodicama i lokalnim pružaocima socijalnih usluga u BiH“. U okviru projekta osigurano je 140 plastenika za socijalno ugrožene građane sa evidencije Centara za socijalni rad u vrijednosti 440 000 KM.\nRiječ je o projektu “Socio-ekonomska podrška izuzetno ranjivim porodicama i lokalnim pružaocima socijalnih usluga u BiH“ kojeg sufinansiraju Ministarstvo vanjskih poslova Njemačke i lokalne zajednice u BIH a implementira njemačka nevladina organizacija ASB u BiH.\nCilj projekta je konkretna edukativna i materijalna pomoć za socijalno ugrožene porodice kroz proces upošljavanja u poljoprivrednoj proizvodnji. Ciljna grupa su socijalno ugrožene porodice a odabir korisnika vršio se u saradnji sa Centrom za socijalni rad Bosanski Petrovac.


Banjaluka najmanje zagađen grad u regionu Banjaluka najmanje zagađen grad u regionu\nObjavljeno: 9. 5. 2019 u 19:20h\nProjekat “Zeleni gradovi”, koji Evropska banka za obnovu i razvoj (EBRD) radi već nekoliko godina sa različitim gradovima u Evropi, čini se da je do sada najbolji rezultat dao u Banjaluci, koja je u protekloj godini bila grad sa čistim zrakom, što je na neki način u obraćanju na jednoj od sesija potvrdio i sam Suma Čakrabarti, direktor EBRD-a.\n“U Banjaluci imamo zanimljiv projekat privatno-javnog partnerstva zamjene korištenja lož-ulja u sistemu centralnog grijanja kotlovima koji su ekološki prihvatljivi”, podsjetio je predsjednik EBRD-a na godišnjem sastanku Odbora guvernera EBRD-a, koji se prethodna tri dana održavao u Sarajevu. Dodao je da ova banka u Sarajevu radi na obnovi tramvajskih šina i pomaganju kupovine novih trolejbusa, odnosno poboljšanju javnog prevoza.\nAleksandar Marić, direktor marketinga i prodaje “Eko-toplana” Banjaluka, istakao je juče za “Nezavisne” da je ovo preduzeće zadovoljno s obzirom na to da je uspješno okončalo grijnu sezonu. Ono što je bitno, ističe Marić, jeste da je rekonstrukcijom postrojenja i prelaskom sa fosilnih goriva na obnovljive izvore energije ovo preduzeće uspješno završilo sezonu. Naglašava da je posljedica toga i činjenica da je Banjaluka grad koji je najmanje zagađen u regionu. Ono što slijedi, navodi Marić, je projekat rekonstrukcije distributivne mreže koja je u jako lošem stanju, te da je već izrađen projekat, utvrđeno stanje i da će ovo preduzeće za ovaj projekat imati pomoć EBRD-a.\nU srijedu je održana i sesija “Zeleni gradovi – kvalitetniji život građana” u okviru koje je predstavljen i projekat “Zeleni gradovi”, koji će biti realizovan u narednih šest mjeseci u Sarajevu, Banjaluci i Zenici, kao gradovima koji imaju više od 100.000 stanovnika. Radi se o tehničkoj pomoći EBRD, u okviru koje će ova institucija angažovati konsultanta u izradi akcionog plana ulaganja u projekte koji imaju za cilj zaštitu okoliša u Kantonu Sarajevo, Banjaluci i Zenici. Plan podrazumijeva identifikaciju glavnih uzroka zagađenja tla, zraka i vode.\nIgor Radojičić, gradonačelnik Banjaluke, tokom panela je naglasio da je Banjaluka prošle godine prvi put radila akcioni plan “zelenog grada”, što je ujedno i jedna od obaveza koje je grad preuzeo sarađujući s EBRD-om.\nIzvor: Nezavisne/ Mirsada Lingo Demirović/ Foto: Nedžad Uglješa\nKomentari na clanak: Banjaluka najmanje zagađen grad u regionu\n9. 05. 2019. u 19:37\nmozda u odnosu na Cernobil\nMa reklo bi se vazdusna banja!\n9. 05. 2019. u 20:19\nDa li često imate potrebu da udahnete jedanput i zadržite dah, samo da biste sto manje puta udahnuli sledeci? Da, upravo taj najmanje zagađen u Banjaluci!\nNemoj Radojčiću da s…., prisjeo ti cisti vazduh!!!


Ako EU ukine pomjeranje sata, to će učiniti i BiH – RTV BPK\nUkoliko Evropska unija donese odluku o ukidanju računanja zimskog i ljetnog vremena, BiH će slijediti pozitivne zakonske odredbe EU, potvrdili su za “Nezavisne” iz Instituta za metrologiju BiH.\nDodali su da je Institut za mjeriteljstvo BiH prema Zakonu o mjeriteljstvu BiH nadležan za realizaciju osnovnih SI jedinica, pa tako i za jednice vrijeme-sekunde, odnosno zvaničnog vremena u BiH, gdje važi centralnoevropsko vrijeme.\nPodsjećamo, poslanici Evropskog parlamenta usvojili su nedavno rezoluciju u kojoj se poziva na izradu temeljne procjene sistema računanja zimskog i ljetnog vremena i, ako je to neophodno, promjenu pravila, odnosno ukidanje pomjeranja sata dva puta godišnje.\nTada je javnosti u BiH ostalo nejasno da li će se odluka EU ako nastupi automatski primjenjivati, da li će se donositi poseban zakon ili se neće primjenjivati jer nismo dio EU i ko je u BiH zapravo nadležan za kazaljke.\nKada je u pitanju EU, dalji potezi su na Evropskoj komisiji, a iz Evropskog parlamenta naveli su da će poslanici pozvati Evropsku komisiju da predloži ukidanje prakse da se kazaljke pomjeraju svakih šest mjeseci po jedan sat unaprijed, odnosno unazad.\nPodsjećamo, zahtjev za ukidanje pomjeranja kazaljki pokrenut je zbog sve više dokaza o negativnom uticaju te prakse. Raznim analizama je utvrđeno da promjena računanja vremena za jedan sat negativno utiče na zdravlje ljudi, te povećava rizik od srčanih bolesti kod starijih osoba. Osim toga, utiče na poljoprivredu, produktivnost, raste broj saobraćajnih udesa, a đaci bilježe slabije rezultate u školi.


Naš košarkaški trener Dragan Nikolić nastavio je da beleži uspehe na klupi Košalina. Došao je usred sezone, sačuvao je prvoligaški status ovoj poljskoj ekipi, ali se nije na tome zaustavio. Znao je da savlada favorizovane ekipe, a ove nedelje slavio u gostima protiv Krosna sa 117:106 nakon produžetka.\nKošarkaši i članovi stručnog štaba Košalina bili su presrećni posle trijumfa\nKošalin je pre Nikolićevog dolaska bio ekipa koja se bori za opstanak i za koju je svaka pobeda iznenađenje. Zbog toga su u ovom klubu pozvali u pomoć uspešnog srpskog stručnjaka i on je odmah razmrdao ekipu.\nVeć na polovini sezone sačuvao je klub u eliti, što mu je bio primarni cilj, ali se na tome nije zaustavio. Nastavio je da ređa pobede, pred njegovom ekipom su padali na papiru mnogo jači protivnici.\nOve nedelje je Nikolićev tim nadigrao Krosno posle produžetka sa 117:106 i tako došao do nove pobede u gostima. To je Košalinu peta pobeda na strani otkako na klupi sedi srpski stručnjak.\nKoliko je taj učinak zapravo impresivan, svedoči to što je Košalin prošle sezone imao svih 17 poraza kada nije bio domaćin. Inače, ovu poljsku ekipu do pobede vodili su Malešević sa 23 poena, Dlonjak i Boldvin su postigli po 21, dok je Marelja imao 13.\nPosle trijumfa ekipu Dragana Nikolića čekao je put od 20 sati na metar snega\nPosle ove pobede Košalin se nalazi na 14. mestu sa 10 pobeda. Nakon meča u gostima protiv Krosna ekipu Dragana Nikolića je čekao povratak kući i veoma naporan put od 20 sati i metar snega u Poljskoj.


Prandeli: Igrači su ispunili svoje zadatke : Nadlanu.com\nPrandeli: Igrači su ispunili svoje zadatke\n"Znao sam da možemo da kontrolišemo igru. Jedina briga mi je bila da im ne damo dovoljno prostora da nas ugroze kontranapadima. Nismo im to dozvolili. Zadovoljan sam s onim što smo uradili, ali sada se moramo spremiti za polufinale jer će Nemci biti veliki favoriti u toj utakmici", rekao je Prandeli posle utakmice u Kijevu.\nPrandeli je istakao da je njegova ekipa pokušala da pobedi u regularnom delu meča.\nPOGLEDAJ VIDEO: Italija preko Engleske do polufinala\n"Pokušali smo da brzinom razbijemo njihovu odbranu. Dobro smo pripremili utakmicu i igrači su ispunili svoje zadatke. Pokušali smo da pobedimo u 90 minuta, nismo uspeli i onda su došli penali, a opšte je poznato da je to lutrija", kazao je Prandeli.\n"Kada je Rikardo Montolivo promašio penal bio sam veoma tužan jer je bio jedan od najboljih igrača u mom timu", dodao je on.\nSelektor "azura" je istakao da je zadovoljan, iako njegova ekipa nije uspela da postigne gol.\n"Imali smo mnogo problema, dosta igrača je imalo problema s povredama. Pozitivan rezultat dolazi samo žestokim radom. Stvarali smo šanse i zadovoljan sam učinkom, iako nismo uspeli da postignemo gol", istakao je italijanski selektor.\nPrandeli je rekao da je predsednik Italije Đorđo Napolitano čestitao ekipi na plasmanu u polufinale odmah po povratku u svlačionicu.\nćezare prandeliep u fudbalu 2012italija ep 2012


Dva javna poziva za podsticanje konkurentnosti malih i srednjih preduzeća – PRIVREDNI PORTAL\n29/04/2017 /0 Comments/in EU Info, Featured, Lokalne vijesti /by admin\nU okviru Programa Evropske unije za podsticanje konkurentnosti malih i srednjih preduzeća (COSME 2014-2020) trenutno su otvorena dva javna poziva Erasmus for Young Entrepreneurs i Cluster Go International.\nErasmus for Young Entrepreneurs, koji je otvoren do 6. juna, je projekat koji ima za cilj da proširi i unaprijedi postojeću mrežu posredničkih organizacija koje djeluju kao lokalne kontakt tačke za nove preduzetnike, kao i preduzetnike sa iskustvom u svim zemljama učesnicama Programa. Planirano je da posredničke organizacije budu odabrane da implementiraju program Erasmus for Young Entrepreneurs na lokalnom nivou. Očekivanja su da će ove organizacije posebno pružiti podršku preduzetnicima koji će imati koristi od učešća u ovom programu.\nUkupan budžet namijenjen za kofinansiranje projekata procijenjen je na 4,89 mil€, a očekuje se da će Izvršna Agencija EK za MSP-a (EASME) finansirati 10 projektnih predloga. Iznos granta po projektu je ograničen na maksimalnih 500.000 €.\nZa učešće na ovom pozivu, potencijalni aplikanti moraju biti pravna lica koja su u obavezi da formiraju konzorcijum. Potencijalni aplikanti mogu biti: javne organizacije koje su odgovorne ili aktivne u oblasti ekonomije, preduzeća, pružanja poslovne podrške i slično, Privredne komore i komore za industriju i zanatstvo, organizacije koje pružaju poslovnu podršku, start-up centri, inkubatori, tehnološki parkovi, poslovna udruženja, institucije (visokog) obrazovanja kao što su Univerziteti ili instituti za stručno obrazovanje i trening i dr. Potencijalni aplikanti moraju biti osnovani u državama članicama EU ili zemljama koje učestvuju u COSME programu.\nCluster Go International ima za cilj da da doprinese razvoju klastera, kao i mreže poslovne saradnje širom evropskih zemalja i sektorskih granica. Dodatno, cilj poziva je da podrži osnivanje Evropskog partnerstva klastera od strateškog značaja koje bi predvodilo međunarodnu saradnju klastera u oblastima koje su od strateškog značaja prema trećim zemljama i posebno u dijelu pružanja podrške razvoju industrija u nastajanju.\nRok za dostavu elektronskih aplikacija je 23. maj, a ukupan budžet namijenjen za kofinansiranje projekata procijenjen je na 5,79 miliona eura. Iznos granta je ograničen na maksimalnu stopu povraćaja od 75% opravdanih troškova.\nZa učešće na ovom pozivu, potencijalni aplikanti moraju biti pravna lica koja su u obavezi da formiraju konzorcijum svih predstavnika klaster udruženja ili mreže poslovnih organizacija koje su registrovane ili koje planiraju da budu registrovane na European Cluster Collaboration Platform (ECCP). Dodatno, potencijalni aplikanti moraju biti osnovani u državama članicama EU ili zemljama koje učestvuju u COSME programu.\nCOSME program (Programme for the Competitiveness of enterprises and SMEs) je program Evropske unije za finansijsko razdoblje 2014-2020 godine kojim će se podsticati konkurentnost malih i srednjih preduzeća. Program obuhvata aktivnosti i mjere u cilju smanjivanja svih onih poteškoća koje limitiraju rast preduzeća (naročito MSP) uključujući bolje poslovno okruženje, lakši pristup finansijama, promociju preduzetničke kulture i internacionalizaciju malih i srednjih preduzeća tj. njihov izlazak na strana tržišta, u Evropi i van EU.\nTags: Cluster Go International, COSME, Erasmus for Young Entrepreneurs, javni pozivi, Ministarstvo ekonomije, Programme for the Competitiveness of enterprises and SMEs\nRadovi na fabrici Novog duvanskog kombinata u punom jeku Javni poziv za COSME finansijske instrumente


Ministar Dačić razgovarao sa generalnim sekretarom Ujedinjenih nacija\nPrvi potpredsednik Vlade Srbije i ministar spoljnih poslova Ivica Dačić, na marginama debate Saveta bezbednosti UN-a posvećene Izveštaju o radu UNMIK-a, razgovarao je sa generalnim sekretarom Ujedinjenih nacija Antoniom Guterešom.\nGeneralni sekretar Gutereš je izrazio zabrinutost povodom situacije na KiM nakon nedavne akcije kosovskih policijskih snaga na severu Pokrajine i incidenta u kome su uhapšeni pripadnici UNMIK-a. Istakao je da UNMIK radi u složenim okolnostima i da je kontinuirano izložen provokacijama, čiji cilj je konačno ukidanje Misije na KiM.\nMinistar Dačić je naglasio da Srbija ostaje posvećena pregovorima i postizanju rešenja mirnim putem. Istakao je da srpsko stanovništvo na KiM neprekidno izloženo provokacijama i zastrašivanju, kao i da je u tom smislu u svom istupanju upozorio na mogućnost novih incidenata na severu Pokrajine i pozvao Savet bezbednosti da ozbiljno shvati ovo upozorenje i da preduzme preventivne mere kako ne bi došlo do dalje eskalacije na terenu.


Zabrana pušenja u Austriji: Stižu prve kazne i privođenja\nDva brata nisu željela da prihvate izbacivanje iz lokala, pa su se suprostvavili izbacivaču zbog čega je pozvana policija, koja ih je lišila slobode nakon pružanja otpora čuvarima reda, kao i nanošenja povreda uniformiranim licima.\nU Austriji je od 1. novembra na snazi zabrana pušenja u svim ugostiteljskim objektima, a samo nekoliko dana od početka primjene zakona zabilježeno je i prvo hapšenje.\nAustrijska policija je u Beču, tokom vikenda, uhapsila braću koja su ignorirala zabranu pušenja i zapalili cigarete u jednom ugostiteljskom objektu.\nOsoblje lokala upozorilo je dva mladića na zabranu pušenja, ali pošto nisu ugasili cigaretu, oni su izbačeni iz lokala, prenosi Tanjug.\nDva brata nisu željela da prihvate izbacivanje, pa su napali izbacivača zbog čega je pozvana policija, koja ih je uhapsila nakon pružanja otpora čuvarima reda, kao i nanošenja povreda uniformiranim licima.\nInače zakon predviđa visoke novčane kazne za nepoštovanje zabrane pušenja. Ko prvi put prekrši zakon mora računati sa kaznom do 100 eura, a ako se radi o osobi koja višestruko krši zabranu preti kazna do 1.000 eura.\nAustrijski mediji prenose tvrdnje ugostitelja kako je tokom prvog vikenda nakon uvođenja zabrane pušenja zabilježen 10-20 procenata manji promet u bečkim kafanama i restoranima.


Izraelski umetnici poklonili mural Beograđanima - Beograd - Dnevni list Danas\nPočetna » Vesti » Beograd » Izraelski umetnici poklonili mural Beograđanima\nAutori murala su najpoznatiji izraelski muralista Dede i pesnikinja Nican Minc, koji su u Beograd došli na festival „Izraelska umetnost u Ciglani”, koji je održan na prostoru tog kreativnog centra od 25. do 26. maja, preneo je Beoinfo.\nFolić je istakao da Beograd ima tradiciju murala, koji se mogu videti na celom potezu od Hrama svetog Save pa sve do Kalemegdana.\nMi smo tu tradiciju nastavili, te smo tako pre nekoliko meseci napravili jedan mural u saradnji sa NIS u Pop Lukinoj ulici, a trend nastavljamo muralom svetski poznatog „strit art” umetnika iz Izraela Dedea i Nican Minc koja je sastavila stihove upravo za Beograd, rekao je Folić i dodao da ovaj mural povezuje međunarodnu umetničku scenu sa lokalnim temama.\nMuralista Dede i pesnikinja Nican Minc imaju murale u Berlinu, Minhenu, NJujorku, Pragu, Londonu i u drugim gradovima, a ovaj je nastao zahvaljujući saradnji Grada Beograda i Ambasade Izraela koja je finansirala njegovu izradu u okviru festivala „Devet” koji se svake godine održava u našem gradu, rekao je Folić.\nNajnoviji mural oslikan je u Fruškogorskoj ulici i delo je čuvenog izraelskog muraliste Dedea. #beogradživi pic.twitter.com/e2c3P3Zyni\n— Beograd živi (@beogradzivi) May 30, 2018\nAmbasadorka Izraela u Srbiji Alona Fišer Kam podsetila je da je autorski par u Beograd došao u okviru saradnje sa Viktorom Kišom, osnivačem „Ciglane – Kluba ljubitelja teške industrije i umetnosti”.\nOni su se u međuvremenu zaljubili u Beograd, i želeći da mu pruže nešto svoje produžili su boravak ovde i tako je na ovoj divnoj lokaciji nastao mural. Grad Beograd pružio im je ovu neverovatnu lokaciju i dao im potrebnu opremu, rekla je ambasadorka i izrazila zadovoljstvo što je ovim muralom Beograd postao jedan od „Dede gradova”.\nDedeovi murali se mogu videti na brojnim lokacijama u Tel Avivu, ali i na ulicama i u muzejima svetskih prestonica kulture. On crpi inspiraciju iz urbanih pejzaža i koristi različite medijume umetničkog izražaja u u komunikaciji sa publikom. NJegovi radovi se uvek oslanjanju na osobenost mesta, nose snažne poruke, a sam Dede insistira na anonimnosti koja mu omogućava kreativnu slobodu u stvaranju.\nProteklih godina Dede blisko sarađuje sa Nican Minc, uličnom pesnikinjom iz Tel Aviva, čiji stihovi prate njegove radove, čineći još snažniju vizuelnu celinu.


Deca velikog srca: uspešna humanitarna akcija učenika osnovne škole - JUGPRESS\nDeca velikog srca: uspešna humanitarna akcija učenika osnovne škole\nUčenici i učiteljica izdvojenog odeljenja u Priboju OŠ „Milutin Smiljković“ organizovali su humanitarnu akciju u saradnji sa JKP „Pijaca” gde su prodavali proizvode koje su sami napravili. Svu zaradu, 24.000 dinara, uplatili su za pomoć četvorogodišnjem Stefanu Ranđeloviću.\nDirektor škole Dejan Cakić kaže da su svi proizvodi prodati za samo pola sata.\n„Veliki naklon zaslužuju ta mala deca, ali ih već sada možemo nazvati velikim ljudima! Zahvalni smo i upravi „Pijace“, jer su nam dali tezgu na „udarnom“ mestu, zatim „kolegama“ sa okolnih tezgi, odnosno prodavcima koji tu rade i koji su se priključili u popularisanju akcije, obezbedili čokolade i sokove za decu. Zahvalni smo i drugarima iz OŠ „Vasa Pelagić“ koji su učestvovali u ovoj akciji, jer su oni kupili deo proizvoda.“


Nikol Kidman još jednom prevarena\nAustralijanka Nikol Kidman (Nicole Kidman) je, navodno, vrlo ljuta na svog uskoro-i-zvanično-bivšeg Toma Kruza (Tom Cruise) zbog njegove upravo obznanjene romanse sa Penelope Kruz (Penélope Cruz). Prema navodima magazina People, Kruz je porekao da je imao bilo šta “neposlovno” sa svojom partnerkom iz “Vanilla Sky”. Jedan neimenovani bliski prijatelj zvezde “Moulin Rouge”-a, međutim, kaže: “Nikol je bila u potpunom šoku. Rekla je: ‘Zakleo mi se da nema ništa sa njom’ ”, i dodaje: “Sve vreme se pitala zašto im se brak okončao, a ovo bi moglo da bude razlog”.\nPeople još navodi i da je tačno da se Kruzova odmarala sa svojim novim, istozvučnim (Cruz & Cruise) dečkom na Fidžiju, zajedno sa Kruzovom sestrom Li En (Lee Anne) i drugim gostima.\nKako su Kruz i Kidmanova rezervisali dvonedeljni boravak u ekskluzivnom hotelu Wakaya Club mnogo pre raskida, odlučili su da, u novonastalim okolnostima, kako odmor ne bi propao, svako od njih tamo provede po nedelju dana.\nMagazin Variety navodi da bi, posle Fidžija, Kruz i Kruzova mogli da se pridruže Kruzovom reditelju iz “Minority Report” Stivenu Spilbergu (Steven Spielberg), njegovoj ženi Kejt Kapšou (Kate Capshaw), Tomu Henksu (Tom Hanks) i njegovoj boljoj polovini Riti Vilson (Rita Wilson) na krstarenju po okolini Kariba.


RTCG - Radio Televizija Crne Gore - Nacionalni javni servis :: Društvo :: Nije bilo upozorenja o zagađenosti nakon vojne vježbe\n27. 07. 2021. 16:47 >> 16:47 1\nMITROVIĆ U SKUPŠTINI\nNije bilo upozorenja o zagađenosti nakon vojne vježbe\nMinistarstvo ekologije, prostornog planiranja i urbanizma u junu nije od nadležnih institucija dobilo nijedno upozorenje o eventualno povećanim koncentracijama zagađujućih materija, kazao je resorni ministar Ratko Mitrović.\nOn je to rekao u parlamentu, odgovarajući na pitanja poslanika o vježbi Vojske Srbije, koja je nedavno izvedena na području Peštera, pograničnoj zoni sa Crnom Gorom.\nPoslanik Bošnjačke stranke Ervin Ibrahimović pitao je Mitrovića o eventualnoj šteti za životnu sredinu koju je proizvela ta vojna vježba.\nIbrahimović je naveo da je od te vježbe prošlo mjesec, i da je ona izvedena u blizinih desetak mjesnih zajednica.\nOn je rekao da su građani zabrinuti za kvalitet životne sredine nakon vojne vježbe u kojoj je korišćena velika količina municije.\n“Moram reći da je u vježbi učestvovalo 15 hiljada vojnika. Nije zabilježena vojna interevencija toga tipa u regionu i šire”, kazao je Ibrahimović.\nOn je ocijenio da je interansanto da se u jednu vježbu uključi toliki broj helikoptera, transportera, dronova i da se koristi velika količina bojeve municije.\n“Na jednom predjelu koje je vrlo atraktivno za turizam, ali to je možda pitanje za drugu državu. Tu su šume, pašnjaci… Tolika bojeva municija uticaće i na životinje i na biodiverzitet”, rekao je Ibrahimović.\nMitrović je kazao da su se Crna Gora i Srbija, kao države kandidatkinje za članstvo u Evropskoj uniji, obavezale brojnim međunarodnim sporazumima u oblasti zaštite životne sredine.\nOn je rekao i da su nadležni organi dužni da reaguju uskladu sa Zakonom, ukoliko postoji šteta ili neposredna opasnost od štete u životnoj sredini.\nMitrović je naveo i da, u skladu sa važećim međunarodnim i nacionalnim propisima, Srbija nije bila u obavezi da zvaničnim putem obavijesti Crnu Goru o mogućim uticajima na životnu sredinu sprovedene vojne vježbe.\nOdgovarajući na pitanje poslanice Demokratske partije socijalista Daliborke Pejović u vezi sa raskidom Ugovora o izradi prostornog plana Crne Gore, Mitrović je saopštio da je to učinjeno nakon što nijesu ispoštovane ugovorne obaveze.\nOn je naveo da je, uz raskid ugovora, predat i zahtjev za naknadu štete zbog neispuinjenja.\nBez očuvane životne sredine, nema zdravog života\nPotrebna dinamičnija sanacija štete\n"Bićemo vjetar u leđa razvoju Tivta"


Abramovič se konačno pojavio u javnosti: Ruski milijarder izgleda neprepoznatljivo | Kosova.info\nDom|Najnovije|Abramovič se konačno pojavio u javnosti: Ruski milijarder izgleda neprepoznatljivo\nAbramovič se konačno pojavio u javnosti: Ruski milijarder izgleda neprepoznatljivo\nRoman Abramovič (Foto: EPA-EFE)\nRoman Abramovič, ruski milijarder koji je primoran prodati Chelsea zbog bliskosti sa Vladimirom Putinom, se već duže vrijeme nije pojavljivao u javnosti, a svi su ostali šokirani njegovim izgledom na videu koji se pojavio jučer na društvenim mrežama.\nAbramovič je do prije nekoliko sedmica bio jedan od najcjenjenijih biznismena na svijetu, no nakon sankcija koje su mnoge evropske države uvele prema Rusiji i ruskim oligarsima se nalazi u nezavidnom položaju.\nOn je nedavno objavio na klupskoj stranici da će prodati Chelsea, no niko ga nije vidio u javnosti sve do jučer kada su ga prolaznici uspjeli prepoznati na aerodromu u Tel Avivu uprkos tome što izgleda neprepoznatljivo, a snimci i fotografije su počele ubrzo kružiti društvenim mrežama.\nAbramovič, koji je tokom proteklih godina počeo polako sijediti, je sada kao 55-godišnjak u potpunosti sijed i pravo je čudo kako su ga građani uspjeli prepoznati.\nOn se proteklih dana nalazio u Izraelu, no očito je da se nije mogao zadržati u njemu iako ima njihov pasoš, te je odletio iz Tel Aviva u Moskvu kako bi prebacio dvije jahte i 14 aviona u Rusiju.\nJedna od jahti – Solaris, koja je vrijedna nevjerovatnih 500 miliona eura, je bila privremeno stacionirana u crnogorskom Tivtu, no i ona je krenula put Rusije kako ne bi bila zaplijenjena što je sve češći slučaj sa jahtama ruskih oligarha koji su pogođeni sankcijama.\nRuska invazija na Ukrajinu ušla u 21. dan: Najveći otpor i dalje se pruža na istoku i oko Kijeva


BalkanMagazin :: U Boru povećana proizvodnja bakra\nutorak, 21. april 2020 20:50\nProizvodnja kompanije Ziđin u rudnicima u Boru i Majdanpeku odvija se u skladu sa planovima – za petinu je veća od ostvarene u istom periodu 2019. godine.\nFoto FoNet: Aleksandar Antić, ministar rudarstva i energetike sa generalnim direktorom kompanije Ziđin Bor Džienom Siminom i direktorom kompanije Rakita Exploration Fu Feilonom prilikom obilaska radova na otvaranju rudnika Cerovo 2.\nProizvodnja bakra i svih pratećih ruda u rudnicima u Boru i Majdanpeku odvija se prema planiranoj dinamici i u ovim procesima nema većih smetnji, a proizvodnja je za 21 odsto veća u prvom kvartalu ove godine, nego u istom periodu 2019. godine, rekao je ministar rudarstva i energetike Aleksandar Antić, koji je danas sa generalnim direktorom kompanije Ziđin Bor Džienom Siminom i direktorom kompanije Rakita Exploration Fu Feilonom, koja razvija projekat Čukaru Peki kod Bora, razgovarao o tom projektu i aktivnostima oko otvaranja rudnika Cerovo 2.\n“Obišli smo radove na otvaranju rudnika Cerovo 2, koji su u ozbiljnoj fazi realizacije i obezbediće nove količine rude u toku 2020. godine”, rekao je Antić i objasnio da se radi o prelasku iz starog rudnika Cerovo 1, piše FoNet.\nGovoreći o tome da će nastavak realizacije planiranih projekata biti snažan doprinos ekonomskom oporavku i minimiziranju štetnih efekata po privrednu aktivnost Antić je rekao da se radi o investiciji vrednoj 35 miliona dolara sa godišnjim kapacitetom od 2,5 miliona tona rude.\nDelegacija je obišla i Veliki Krivelj, kao i projekat Čukara Pek i Timok, čija se realizacija očekuje do kraja 2021. godine, kada se očekuju i prve količine rude.\n“To je veliki projekat, investicija vredna 474 miliona dolara, dobro se realizuje i za nas je značajno da u ovim uslovima vanrednog stanja i epidemije, Ziđin i Rakita realizuju investiciju”, rekao je Antić.\nAntić je prisustvovao i predaji donacije zaštitne opreme kompanije Ziđin i Rakita Exploration gradovima Boru i Majdanpeku. Ove firme su zajedno donirale 571.000 dolara u okviru pomoći kineskih kompanija Srbiji, za nabavku opreme za laboratoriju u Nišu, koja će se koristiti za testiranje na korona virus.


Civilna zaštita angažuje epidemiologa Saliha Mešića da pomogne Domu zdravlja\nDirektorica Doma zdravlja Konjic, dr. Jasminka Brkan Hrvačić potvrdila je večeras za Radio Konjic da će od sutra na raspolaganju Domu zdravlja Konjic biti epidemiolog Salih Mešić, kojeg je Štab Civilne zaštite općine Konjic angažovao da pomogne ovoj zdravstvenoj ustanovi.\n"JU Dom zdravlja Konjic ima jednog zaposlenog epidemiologa kojem je 24. marta izdato rješenje o izolaciji zbog bliskog kontakta sa zaraženom osobom i od tada u ovom gradu nemamo epidemiologa niti infektologa, tačnije stručnog osoblja koje može odgovoriti ovakvoj situaciji", kazao je komandant Štaba Civilne zaštite, Fadil Tatar.\nDo sada je u Konjicu potvrđeno 17 zaraženih korona virusom, jedna osoba je preminula i, kako je Tatar naveo, očekuje se da taj broj bude veći s obzirom na to da su sve potvrđene osobe imale veliki broj kontakata.\n"Mi kao opštinski štab možemo nastojati osigurati potreban medicinski materijal, ali stručno osoblje treba predložiti one osobe koje su iz tog sektora i nadam se da će im savjest proraditi i da će ovaj problem ubrzo biti riješen. Trenutno je angažovan higijeničar, međutim, on ne može pokriti usluge koje su u nadležnosti epidemiologa i infektologa", dodao je Tatar.\nProblem je i nedostatak materijala za uzimanje potrebnih uzoraka, zbog čega već tri dana nisu uzimani uzorci za testiranje i ako se nešto ne uradi po tom pitanju, ista situacija će biti i danas, ali i narednih dana. Kako je Tatar naveo, Motel Konjic je sada improvizirana bolnica, ali nedostatak opreme onemogućava njeno funkcionisanje.\nRazgovor sa direktoricom Doma zdravlja Konjic slušajte večeras, 26. 3. 2020. godine u programu Radio Konjica u 21:00 sati.\nZadnji put promjenjen Četvrtak, 26 Mart 2020 20:51\nKONJIC NIJE SAM / VELIKA POMOĆ KOMPANIJE "IGMAN": Za bolnice nabavili 200 odijela, 10 hiljada maski, stiže respirator, 3 hiljade testera\nMIRSAD ČUKLE: Konjic je bio i dalje će ostati nepokoren i ponosan grad


DA SE ZNANjE ZAVRTI KROZ IGRU - Glas Podrinja\nU SREDU 9. SEPTEMBRA U ŠABAČKOM POZORIŠTU TRIBINA O NTC SISTEMU UČENjA\nDA SE ZNANjE ZAVRTI KROZ IGRU\nNakon prošlogodišnje uspešno realizovane dvodnevne „Letnje škole NTC sistema učenja“ Centar za stručno usavršavanje Šabac odlučio je da u saradnji sa Društvom učitelja grada Šapca organizuje tribinu za roditelje, vaspitače, učitelje i nastavnike. Svi zainteresovani imaće priliku da u sredu, 9. septembra, sa početkom u 18 časova u sali Šabačkog pozorišta, saznaju mnogo više o ovom revolucionarnom načinju učenja koji je prihvaćen i u Evropi.\n- Dr Ranko Rajović veoma je zastupljen u obrazovnom sistemu Hrvatske i Slovenije, kao i Češke i Slovačke, tako da smo rešili da napravimo jedan primer dobre prakse i pokažemo kako može drugačije da se uči. Kroz slike, razne igre, deca savladavaju mnogo lakše gradivo koje je zastupljeno u školama. Iskoristio bih priliku da pozovem što veći broj zainteresovanih, posebno roditelja, da vide kako to njihova deca mogu lakše i bolje da nauče nastavne sadržaje. I ne samo njih - rekao je mr Goran Stojićević, direktor Centra za stručno usavršavanje.\nKako je septembar mesec u kome su roditelji bukvalno u panici jer pored knjiga treba obezbediti sve ono što je potrebno jednom osnovcu i srednjoškolcu ovo će biti, po Stojićevićevim rečima, prilika da shvate da je to ipak vreme za radost.\n- Ovo je možda nešto što će ih malo pomeriti od tih nekih stvari. Shvatiće da je škola nešto što je pokretač svega i nešto što će njihovoj deci doprineti da budu kasnije bolji u životu. Ubeđen sam da je NTC sistem upravo način da njihova deca budu bolja - dodao je Stojićević.\nTribina pod nazivom „Da se znanje zavrti kroz igru“ pokazaće kako đaci mogu bolje i lakše da savladaju gradivo, ali će se progovoriti i o upotrebnoj inteligenciji dece od treće do osme godine, razvoju dečjeg mozga, igrama koje usporavaju ili oštećuju razvoj, zaboravljenim igrama koje podstiču razvoj dečjeg uma. Sve to i još ponešto lično od strane autora programa i predavača dr Ranka Rajovića, člana Komiteta svetske Mense za darovitu decu i saradnika UNICEF za rano obrazovanje. Ulaz je besplatan, a broj mesta ograničen.


Pet stvari po kojima ćemo pamtiti sezonu FK Radnički (foto+video) | Aktuelno\nPublished On: utorak, 7. juna 2016.\nPo čemu ćete vi pamtiti sezonu Radničkog? Ovo je naših pet:\n5. Radnički prodao fudbalera\nDugo se čekalo da Radnički zvanično kaže: „prodali smo fudbalera“! Aleksandar Jovanović, koji je začarao mrežu svog kluba, skrenuo je pažnju na sebe i dobrim igrama kluba, a pre svega svojim, dobio poziv da zaigra za danski Orhus. Da li je ovo najveći transfer Radničkog, ne može se sa sigurnošću reći, ali sigurno je da se radi o najvećem obeštećenju koje je Radnički dobio u 21. veku.\n4. Pet golova Saše Marjanovića u jednom meču\nBilo je to veče za pamćenje, prepričavaće se još dugo taj 28. april 2016. godine. Kako je niški bombarder šutnuo loptu, tako je završavala iza leđa Borivoja Ristića. U pobedi 5:1, Marjanović je postigao sve golove za Radnički, što je još veći uspeh kada se uzme u obzir da se radi o veznom fudbaleru. Pre Saše identični poduhvat pošao je „za nogom“ još samo jednom fudbaleru od kada se takmičenje u Srbiji zove Superliga, sezonu ranije, Petar Jelić je za rad postigao takođe pet golova.\n3. Pobeda nad Partizanom na Čairu posle 22 godine\nRadnički je u 36. kolu Superlige na Čairu slavio protiv Partizana, tu pobedu čekao je „Real sa Nišave“ neverovatnih 22 godine, a dočekao ju je sjajnim projektilom Saše Marjanovića u 40. minutu. Posle sjajnog solo prodora, Marjanović je izašao na desnu stranu golmana Jovičića i projektilom u suprotnu stranu mreže doneo prekid crne serije.\n2. Nakon 1984. godine Radnički je imao igrača u seniorskoj reprezenaciji Srbije\nDugo, zaista dugo čekao je Radnički da se pohvali činjenicom da u redovima „Reala sa Nišave“ stanuje jedan igrač seniorske reprezentacije. Tako je bilo sve do 2016. godine kada je golman Aleksandar Jovanović dobio poziv u reprezentaciju. Uprkos pozivu Slavoljuba Muslina, Jovanović je ostao samo na širem spisku, jer u mečevima sa Kiprom, Izraelom i Rusijom, Nišlija nije dobio priliku da stane među stative.\n1. Nakon 32 godine Radnički se našao u prilici da se bori za izlazak na Evro scenu\nTako blizu a tako daleko, još jedna stvar koja je bila nadomak Čaira nakon 32 godine, bila je Evropa.\nUz nekoliko čudnih sudijskih odluka, Radnički je sve do poslednjeg kola sanjao san da će ove godine na Evro scenu. To se ipak nije dogodilo, usledio je poraz od Crvene zvezde, te je niški klub ostao uskraćen za igranje dugo sanjane Evrope. Ono što raduje jeste da se od dolaska Rastavca klub svake godine penje za jedan stepenik napred i da se ambicije predsednika Radana Ilića i navijača poklapaju, ono što nas sigurno čeka jeste juriš na Evropu već od 23. jula kada kreće nova sezona Superlige.


Umetnička dela iz 'Jugoeksporta' kulturno blago grada Beograda\nIzvor: B92, 18.Maj.2021, 10:27\nUmetnička dela iz "Jugoeksporta" kulturno blago grada Beograda\nZamenik gradonačelnika Goran Vesić naveo je da su slike i umetnička dela, koja su danas na aukciji kao deo stečajne mase „Jugoeksporta”, proglašena za kulturno dobro, ali da su procenjena na svega osamdesetak hiljada evra.\nPodsetio je da je „Jugoeksport” kompanija u stečaju i zbog toga rasprodaje imovinu, ali da je pre nekoliko nedelja oglašena prodaja 148 slika i primenjenih dela. Nažalost, skoro sva dela naših velikih umetnika, koja je kao jedna od najmoćnijih >> Pročitaj celu vest na sajtu B92 << društvenih firmi svojevremeno kupovao „Jugoeksport”, oštećena su.\n"To je bezobrazluk i nemar prema kulturnom blagu zemlje. Da bismo sprečili prodaju slika u bescenje, one su na moju inicijativu proglašene za kulturno dobro, što znači da niko nikada neće moći da ih iznese iz zemlje bez saglasnosti Muzeja grada Beograda. Na taj način smo makar sprečili da budu iznete iz zemlje, kao što se dešavalo sa mnogim slikama sa prethodnih aukcija. Pre ove bilo je 36 licitacija gde su prodavane slike i to od raznih preduzeća koja su bila u stečaju. Danas slike srpskih slikara imate svuda po svetu. Odlučio sam da Grad Beograd to više ne dozvoli", rekao je Vesić za TV Hepi, dodajući da će predstavnici Grada danas biti na licitaciji.\nVesić je precizirao i da je ranije tražena privremena mera da se zaustavi prodaja, što je juče odbijeno. Obrazloženje Privrednog suda bilo je da smo u pravu, ali da „treba još jedan dan da odluka o proglašenju kulturnog dobra bude pravosnažna”.\n"Odluka je već danas pravosnažna. Morali smo najpre da uplatimo depozit da bismo fotografisali slike i utvrdili stanje, što je bio uslov da one budu proglašene za kulturno dobro", naveo je Vesić.\nZamenik gradonačelnika je najavio da će danas lično biti na licitaciji, zajedno sa ministarkom kulture i informisanja, te da su pozvani svi mediji koji, kako je rekao, treba da vide ljude koji žele da „uzmu slike koje pripadaju ovom narodu”.\n"Nadam se, ipak, da niko od njih neće učestvovati na licitaciji. Te slike pripadaju Gradu, muzeju, nije to ničija dedovina", istakao je Vesić.\nVesić je najavio i da će Grad zajedno sa resornim ministarstvom zahtevati popisivanje svih umetničkih dela u firmama u stečaju, kako bi se izuzela iz stečajne mase.\n"Dok sam ja u Beogradu kulturna dela se neće prodavati onako kako su to naučili da rade. Mogu da se ljute na mene koliko god hoće, ali tu sam da branim ono što pripada Beograđanima i našoj zemlji", rekao je Vesić.\nZahvalio je Maji Gojković jer se pokazuje da i Grad i Ministarstvo kulture i informisanja imaju apsolutno isti stav po ovom pitanju.\nBlic: Grad kupio svih 148 umetničkih dela iz stečajne mase "Jugoeksporta": Slike naših poznatih umetnika sada su vlasništvo Muzeja grada Beograda\nN1 televizija: Muzej grada Beograda na aukciji kupio 148 umetničkih dela Jugoeksporta\nDanas: Muzej grada Beograda na licitaciji kupio 148 umetničkih dela Jugoeksporta\nSrbijaDanas.com: Beograd kupio svih 148 umetničkih dela iz "Jugoeksporta" (FOTO)


Seniorke rano jutros doputovale u Rananu – u četvrtak protiv Izraela od 16,00 časova\nŽenska seniorska reprezentacija Srbije rano jutros, letovima preko Istanbula i Tel Aviva doputovala je u Rananu, u Izrael, gde će, od četvrtka do subote, igrati na poslednjem, IV turniru B grupe V Evropske lige 2013. Seniorke Srbije su trenirale u dvorani Metrovest, gde će igrati utakmice. Seniorke Srbije će prvi meč u Ranani odigrati sutra (četvrtak, 04. jul), od 16,00 časova po našem vremenu, protiv Izraela. U 2. kolu, u petak, 05. jula, Srbija će igrati protiv Nemačke od 14,30 časova po našem vremenu, a u poslednjem, 3. kolu, u subotu, 06. jula, protiv Belgije od 16,00 časova po našem vremenu.\nSeniorke protiv Nemačke u petak od 14,30 časova\nObjavljeno 02 jul 2013\nEvropska odbojkaski konfederacija, CEV, saopštila je da je zbog zahteva TV stanica došlo do promene satnice utakmica 2. kola IV turnira B grupe Evropske lige 2013, koje će se odigrati u Ranani, u Izraelu. U 2. kolu, u petak, 05. jula, Srbija će igrati protiv Nemačke od 14,30 časova po našem vremenu, dok će utakmica Belgija – Izrael početi u 17,00 časova po našem vremenu.\nSeniorke večeras putuju u Rananu – u četvrtak protiv Izraela od 16,00 časova\nŽenska seniorska reprezentacija Srbije večeras putuje u Rananu, u Izrael, gde će, od četvrtka do subote, igrati na poslednjem, IV turniru B grupe V Evropske lige 2013. Aleksandar Vladisavljev, prvi trener seniorki Srbije u Evropskoj ligi 2013, saopštio je sastav tima koji će igrati u Izraelu.\nIvan Lazarević na Finalom turniru seniora u Marmarisu\nSENIORKE I SENIORI – EVROPSKA LIGA 2013.\nEvropska odbojkaška konfederacija, CEV, odredila je zvanična lica za Finalne turnire Evropske lige 2013. Ivan Lazarević, međunarodni sudija iz Srbije, delegiran je za Finalni turnir u konkurenciji seniora, koji će se odigrati 13. i 14. jula u Marmarisu, u Turskoj. Žreb za polufinale u obe konkurencije obaviće se u ponedeljak, 08. jula u sedištu CEV u Luksemburgu. Plasman na Finalni turnir u konkurenciji odbojkašica će, pored Bugarske, izboriti i pobednik A grupe, kao i dve drugoplasirane selekcije ukoliko Bugarska osvoji prvo mesto u B grupi. U konkurenciji odbojkaša, plasman na Finalni turnir će, pored Turske, izboriti pobednici sve tri grupe.


MA prošle godine ostvario rekord u poslovanju - MINA\nHome MINA Business MA prošle godine ostvario rekord u poslovanju\nMA prošle godine ostvario rekord u poslovanju\nJanuary 13, 2020, 15:39\nPodgorica, (MINA-BUSINESS) – Crnogorska nacionalna avio-kompanija Montenegro Airlines (MA) u prošloj godini je prevezla ukupno 657,28 hiljada putnika u sve tri kategorije saobraćaja, što je dva odsto više u odnosu na isti prošlogodišnji period.\nIz MA je saopšteno da je time prošla godina postala rekordna u 25-ogodišnjoj istoriji poslovanja MA.\n„Taj rezultat je ostvaren sa istim brojem aviona u floti, sa oko dva odsto više letova i sa istim prosječnim faktorom popunjenosti putničke kabine, sve u odnosu na 2018. godinu“, navodi se u saopštenju.\nMA je u toku prošle godine zabilježio rast broja putnika gotovo na svim tržištima, i to od tri odsto u Beogradu, deset odsto u Parizu, 25 odsto u Rimu, do čak 37 odsto u Ljubljani.\n„MA je u prošloj godini ranije počeo saobraćati na tri destinacije, Sankt Peterburgu, Lajpcigu i Minhenu, uz uvođenje Hanovera kao nove sezonske destinacije“, rekli su iz MA.\nSvi ti podaci idu u prilog činjenici da je saobraćaj na ukupno 30-ak destinacija, 16 u redovnom i ostalo u čarter saobraćaju, optimalno i pažljivo planiran odnosno realizovan. Učešće MA u ostvarenom prometu na crnogorskim aerodromima je u prošloj godini bilo na nivou od 25 odsto, u konkurenciji od više od 50 redovnih, čarter i niskobudžetnih avio-kompanija.\nIzvršni direktor MA, Živko Banjević, kazao je da im je u kompaniji posebno drago što su rekordne rezultate zabilježili u godini kada slave 25 godina poslovanja.\n„MA je od osnivanja prevezao više od 9,5 miliona putnika. Samo u posljednje tri godine prevezli smo oko 1,87 miliona putnika, sa ukupnim doprinosom državnoj privredi većim od pola milijarde EUR od čega se prema državnom budžetu odlilo blizu 100 miliona EUR“, precizirao je Banjević.\nOn je, pored činjenice da su u prošloj godini ostvarili rekordne komercijalne rezultate, od ključnih poslovnih ostvarenja, istakao priznanje proizvođača aviona Embraer, za izuzetan rezultat tehničke pouzdanosti od 99,85 odsto letova koji su realizovani po planu letjenja, kao i onih 0,15 odsto nakon adekvatne intervencije.\n„Uveli smo moderne softvere za prodaju i kontrolu prihoda, kao i takozvanu 3D Secure standard za sigurnu online kupovinu. Modernizovali smo izgled kabinskog osoblja kroz nove uniforme sa tradicionalnim motivima crnogorske narodne nošnje“, podsjetio je Banjević.\nOn je dodao da su u kompaniji, prateći aktuelne trendove iz oblasti zaštite životne sredine ukinuli upotrebu plastičnih čaša na svim letovima.\n„Domaćinski smo upravljali prihodima i troškovima, što će pozitivno uticati na poslovni rezultat za prošlu godinu. Sa druge strane, bili smo suočeni sa manjkom resursa i drugim otežavajućim okolnostima koji su, između ostalog, doveli do bankrotstva nekoliko velikih evropskih i svjetskih avio-kompanija, što će se takođe odraziti na poslovni rezultat za prošlu godinu“, rekao je Banjević.\nOn je kazao da je MA, uz podršku vlasnika prevazišao poteškoće u poslovanju, a krajem godine je usvojen Zakon o ulaganju u konsolidaciju i razvoj MA, koji predstavlja osnov za dugoročno stabilno poslovanje.\n„U potpunosti svjesni dodatne odgovornosti koju posle donošenja Zakona imamo prema Vladi i građanima Crne Gore, u narednom periodu ćemo nastaviti da kontinuirano radimo na sprovođenju Plana konsolidacije i Zakona, uz ostvarenje planiranih poslovnih rezultata, a u korist turističke i ukupne crnogorske privrede“, zaključio je Banjević.


Rezolucija o srebreničkom genocidu u Skupštini Srbije\nKomemoracija žrtvama genocida u Srebrenici, memorijalni centar "Potočari", 10. jul 2015. godine ilustrativna fotografija\nPoslaničke grupe Liberalno demokratska partija - Stranka demokratske akcije Sandžaka i Liga socijademokrata Vojvodine - Zelena stranka, odnosno jedanaest poslanika, potpisale su i u skupštinsku proceduru uputile Predlog rezolucije o genocidu u Srebrenici za usvajanje po hitnom postupku.\nU predlogu teksta rezolucije najoštrije se osuđuje genocid u Srebrenici, kao i svako poricanje genocida.\nZa Dan sećanja na genocid u Srebrenici proglašava se 11. jul i izražava saosećanje za sve žrtve u ratovima na prostoru bivše Jugoslavije, kao i za njihove porodice. Takođe, sve susedne države se pozivaju da nastave da obezbeđuju pravdu i dugoročnu podršku preživelima, uključujući po potrebi one koji su bili žrtve seksualnog nasilja.\nOvim dokumentom potvrđuje se rešenost države da spreči genocid i druge ozbiljne zločine i potvrđuju stavovi Završnog dokumenta Svetskog samita iz 2005. godine i odgovornost za zaštitu stanovništva od genocida, ratnih zločina, etničkog čišćenja i zločina protiv čovečnosti.\nPredlogom rezolucije se i podupiru napori na sprovođenju istrage i procesuiranja optuženih za genocid u Srebrenici.\nPitali smo nekoliko poslanika partija na vlasti i opozicije da li bi takvu rezoluciju podržali.\nPotez dobar, ali trenutak pogrešno odabran\nUpitan da li je realno očekivati ambijent u mandatu aktuelnog saziva Skupštine Srbije da ovakav predlog rezolucije bude usvojen, Veroljub Arsić, poslanik vladajuće Srpske napredne stranke, daje odrečan odgovor:\n“Mislim da ne, zato što je jedan sličan dokument trebalo da bude usvojen u Ujedinjenim nacijama, pa je zaustavljen. U Srebrenici jeste bio jedan strašan zločin – i to je to”, kratko je rekao Arsić.\nMeho Omerović, poslanik Socijaldemokratske partije Srbije\nMeho Omerović, poslanik Socijaldemokratske partije Srbije, članice koalicije okupljene oko Srpske napredne stranke, za RSE kaže da podržava ovakav predlog rezolucije, ali dodaje da je zakasneo i da zbog toga ne može da se usvoji po hitnom postupku.\n“Ja i kao čovek i kao odgovoran političar ne mogu nikako drugačije da uradim, nego da tako nešto podržim, ali je pitanje poslovnika i procedure kako to postići. Mene čudi zašto ovo neko nije preduzeo u vreme kada smo funkcionisali kao parlament, recimo u oktobru ili novembru prošle godine, nego se uvek se sačeka 15-20 dana pred famozni 11. juli i onda se na tome pokušavaju uzimati politički poeni. To je ono što je loše”, kaže Omerović, koji odgovara i na pitanje veruje li da je skupštinska većina sazrela da prihvati rezoluciju koja ne beži od reči ‘genocid’ u Srebrenici:\n“Ja sam realan političar. Mislim da u ovom trenutku nemamo tu vrstu većine koja bi prihvatila činjenicu i konstatovala u najvišem organu vlasti kao što je Skupština Srbije da se u Srebrenici dogodio genocid.”\nAleksandar Čotrić, poslanik Srpskog pokreta obnove, članice vladajuće koalicije okupljene oko Srpske napredne stranke, za RSE kaže da bi poslanici te stranke podržali skupštinsku rezoluciju u kojoj bi se zločin u Srebrenici nazvao genocidom.\n“U Srebrenici se dogodio genocid, to treba jasno reći i osuditi, nema ni jednog jedinog razloga da se izbegava upotreba termina ‘genocid’. Mi smo obavezni da uvažavamo i međunarodne dokumente o Srebrenici. Ako je presuđeno da se u Srebrenici dogodio ograničeni genocid, onda nema ni jednog jedinog razloga da Skupština Srbije to i ne ozvaniči. Štaviše, mi u Srpskom pokretu obnove smatramo da je potrebno izgraditi i odgovarajući memorijalni centar u Beogradu koji će nas stalno podsećati na zločin koji je, nažalost, počinjen u naše ime”, ističe Čotrić, dodajući da se uz ovo, zalaže i za osudu svih drugih zločina koji su se dogodili tokom ratova devedesetih.\nNataša Vučković, Demokratska stranka\nNataša Vučković iz opozicione Demokratske stranke, povodom Predloga rezolucije o genocidu u Srebrenici za naš program najpre podseća na deklaraciju koju je srpski parlament izglasao pre šest godina na predlog njene, tada vladajuće, stranke.\n“Kada je Demokratska stranka bila na vlasti, predložila je Deklaraciju, koja je bila i usvojena i jako dobro primljena i u zemlji i u regionu jer je pozivala da svi koji su činili zločine budu privedeni pravdi i da se povede opšta osuda svih zločina i genocida. To su bile važne posledice te rezolucije i ona jeste tada doprinela pomirenju u regionu. Mi smo, razume se, uvek na liniji borbe i za pravdu i za pomirenje, te ćemo, naravno, u tom kontekstu pogledati i ovaj predlog”, kaže Nataša Vučković.\nDušan Pavlović, poslanik opozicionog pokreta “Dosta je bilo” za RSE kratko kaže da o Predlogu rezolucije o genocidu u Srebrenici još nisu razgovarali, a da će, kada budu, o tome izdati saopštenje.\nParlament Srbije, u trenutku debate o zločinima u Srebrenici, mart 2010. godine, ilustrativna fotografija\nPodsetimo, Skupština Srbije je poslednjeg dana marta 2010. godine, u vreme vlasti koalicije predvođene Demokratskom strankom Borisa Tadića, većinom od samo dva glasa usvojila Deklaraciju o osudi zločina u Srebrenici u kojem je ubijeno 8.000 Bošnjaka.\nDeklaracija se poziva na presudu Međunarodnog suda pravde, kojom je utvrđeno da je u Srebrenici jula 1995. godine izvršen genocid, i u tekstu se osuđuje zločin na način utvrđen presudom pomenutog suda, ali bez pominjanja termina "genocid".


Prijedlog budžeta nije prošao procedure\n30.12.2011. / 19:29\nSARAJEVO, Poslanik Stranke za BiH u Predstavničkom domu parlamenta BiH Azra Hadžiahmetović ocijenila je da predloženi dokument Prijedloga budžeta na nivou izvršenja za 2011. godinu koji je danas u parlamentarnu proceduru uputio predsjedavajući Predsjedništva BiH Željko Komšić nije prošao propisanu proceduru.\nHadžiahmetovićeva je pojasnila da Predsjedništvo BiH još nije donijelo odluku o upućivanju budžeta u parlament BiH uz saglasnost svih članova, nego je to samo učinio predsjedavajući Komšić, te da Nacrt takvog budžeta prethodno nije usvojio ni Savjet ministara BiH.\nSjednica Predstavničkog doma zakazana za 18.00 časova još nije počela. U toku je pauza do 19.15 časova proširenog Kolegijuma Parlamentarne skupštine BiH na kojoj će biti zauzet stav parlamenta o usvajanju budžeta i održavanju sjednice – rekao je zamjenik predsjedavajućeg Predstavničkog doma parlamenta BiH Božo Ljubić.\nPrema ranijem pozivu za sjednicu u zgradu institucija BiH do 18.00 časova došla je samo nekolicina poslanika Predstavničkog doma.\nPrijedlog zakona o budžetu institucija BiH i međunarodnih obaveza BiH za 2011. godinu, koji je u parlamentarnu proceduru danas dostavio predsjedavajući Predsjedništva BiH Željko Komšić, jedina je tačka dnevnog reda ove sjednice.\nOsim poslanika, na sjednicu Predstavničkog doma pozvani su predsjedavajući Komšić i druga dvojica članova Predsjedništva Bakir Izetbegović i Nebojša Radmanović, predsjedavajući Savjeta ministara Nikola Špirić, te ministar finansija i trezora BiH Dragan Vrankić. Na sjednicu su, saopšteno je iz Predstavničkog doma, pozvani i predsjednici SNSD-a Milorad Dodik, HDZ BiH Dragan Čović, SDA Sulejman Tihić, te svi ministri i zamjenici ministara u Savjetu ministara BiH. Srna\nTagovi: azra hadziahmetovicprijedlog budzetasarajevozeljko komsic


„Daleki rođaci“: Zemlje koje seku koreni sa Rusi i Srbi\n„Daleki rođaci“: Zemlje koje seku korene sa Rusima i Srbima\nPoput Hrvatske i Crne Gore, gde se delovi društva upinju u pokušajima prekrajanja istorijskih činjenica i brisanju veza sa Srbijom, i ukrajinske vlasti pokušavaju... 31.07.2021, Sputnik Srbija\nAko je ranije ukrajinski predsednik Vladimir Zelenski govorio da Rusi i Ukrajinci nisu jedan narod, sada ih naziva „dalekim rođacima“ i „nećacima“ i još tvrdi da je Ukrajina jedina naslednica Kijevske Rusije, jedne od najmoćnijih država srednjovekovne Evrope.Ukrajinski lider je u video-obraćanju povodom 1033. godišnjice pokrštavanja Kijevske Rusije istakao da su Krim i 24 oblasti Ukrajine „njena deca“ i njeni „naslednici“, čime je „između redova“ odgovorio i ruskom predsedniku Vladimiru Putinu, koji je više puta isticao da su Rusi i Ukrajinci jedan narod.Kijev bi da promeni istorijuMeđutim, Zelenski smatra da „daleki rođaci“ i „nećaci“ ne bi trebalo da zadiru u nasledstvo Kijevske Rusije i da „pokušavaju da dokažu svoju uključenost u istoriju staru hiljadu godina i hiljade događaja povezanih s njom, nalazeći se hiljadama kilometara od mesta gde se ona odvijala“.Težnju Kijeva da preinači istoriju i da Ukrajinu predstavi kao jedinu naslednicu Kijevske Rusije, ruski istoričari i politikolozi smatraju apsurdnom, a prekrajanje istorije neprihvatljivim.Tri naslednika Kijevske RusijeRadionov ističe da su priče o tome ko je, u većoj ili manjoj meri, naslednik Kijevske Rusije besmislene, dodajući da Kijevska Rusija, u stvari, ima tri naslednika: Rusiju, Ukrajinu i Belorusiju.Govoreći o periodu Sovjetskog Saveza, ekspert podseća da su unutrašnje granice između republika bile uslovne, budući da su sve republike činile jednu veliku državu.Prema njegovom mišljenju, govoriti o tome ko od njih ima veće pravo da se naziva naslednikom a ko manje, apsolutno je pogrešno. On smatra da se time bave samo oni koji su sebi postavili zadatak prekrajanja i falsifikovanja istorije.Ukrajinizacija i politizacijaAnton Gorski, doktor istorijskih nauka i izvršni urednik zbirke „Srednjovekovna Rusija“, takođe smatra potpuno besmislenim rasprave oko toga ko je veći naslednik Kijevske Rusije.Komentarišući izjavu Zelenskog da su Krim i 24 oblasti Ukrajine „deca“ i „naslednici“ Kijevske Rusije, Gorski podseća da Krim nije bio u sastavu te drevnoruske države. On napominje da je postojala veza i da je Sveti Vladimir kršten na tom poluostrvu, ali da je Krim ušao u sastav Ruskog carstva 1783. godine.Najnovija anketa pokazuje inače da je više od 40 odsto Ukrajinaca saglasno sa izjavom ruskog predsednika Vladimira Putina da su „Rusi i Ukrajinci jedan narod, koji pripada istom istorijskom i duhovnom prostoru“, dok se 55 odsto njih ne slaže sa tim stavom.Rezultati istraživanja razlikuju se u zavisnosti od dela Ukrajine gde je anketa pravljena i političkih preferencija. Dakle, 65 i 56 odsto ispitanika na istoku i jugu zemlje slaže se sa tezom o jednom narodu, dok se na zapadu Ukrajine više od 70 odsto njih ne slaže sa ovom izjavom.Eksperti ne isključuju mogućnost da bi mogla da usledi „nova runda ukrajinizacije“ i smatraju da ovo istraživanje neće zaustaviti ukrajinske vlasti u antiruskoj, rusofobnoj politici.Stručnjaci upozoravaju da se proces ukrajinizacije u zemlji nastavlja u svim pravcima — istoriji, humanitarnoj politici, religiji, jeziku, pa je očigledno da se ideja zajedničke prošlosti ruskog i ukrajinskog naroda u današnjoj Ukrajini ne doživljava istorijski, već politički.\npolitika, ukrajina, srbija, rusija\n22:30 31.07.2021 (Osveženo: 01:16 26.08.2021)\nPoput Hrvatske i Crne Gore, gde se delovi društva upinju u pokušajima prekrajanja istorijskih činjenica i brisanju veza sa Srbijom, i ukrajinske vlasti pokušavaju da preinače istoriju i raskrste sve veze sa Rusijom i istrgnu zajedničke korene ruskog i ukrajinskog naroda.\nAko je ranije ukrajinski predsednik Vladimir Zelenski govorio da Rusi i Ukrajinci nisu jedan narod, sada ih naziva „dalekim rođacima“ i „nećacima“ i još tvrdi da je Ukrajina jedina naslednica Kijevske Rusije, jedne od najmoćnijih država srednjovekovne Evrope.\nUkrajinski lider je u video-obraćanju povodom 1033. godišnjice pokrštavanja Kijevske Rusije istakao da su Krim i 24 oblasti Ukrajine „njena deca“ i njeni „naslednici“, čime je „između redova“ odgovorio i ruskom predsedniku Vladimiru Putinu, koji je više puta isticao da su Rusi i Ukrajinci jedan narod.\nKijev bi da promeni istoriju\nMeđutim, Zelenski smatra da „daleki rođaci“ i „nećaci“ ne bi trebalo da zadiru u nasledstvo Kijevske Rusije i da „pokušavaju da dokažu svoju uključenost u istoriju staru hiljadu godina i hiljade događaja povezanih s njom, nalazeći se hiljadama kilometara od mesta gde se ona odvijala“.\nTežnju Kijeva da preinači istoriju i da Ukrajinu predstavi kao jedinu naslednicu Kijevske Rusije, ruski istoričari i politikolozi smatraju apsurdnom, a prekrajanje istorije neprihvatljivim.\n„Od Zelenskog se nije moglo očekivati ništa drugo. On samo ponavlja propagandu koju 30 godina vode pristalice teorije da Ukrajina nije Rusija. Zelenski ovde nije rekao apsolutno ništa novo, već je samo ponovio kliše da Rusija navodno ne može da pretenduje na istoriju Kijevske Rusije, ali da Ukrajina može. To je, naravno, apsolutna glupost“, kaže za Sputnjik Dmitrij Radionov, direktor ruskog Centra za geopolitička istraživanja Instituta za inovativni razvoj.\nTri naslednika Kijevske Rusije\nRadionov ističe da su priče o tome ko je, u većoj ili manjoj meri, naslednik Kijevske Rusije besmislene, dodajući da Kijevska Rusija, u stvari, ima tri naslednika: Rusiju, Ukrajinu i Belorusiju.\n„Iz istorije znamo da je, nakon što je došlo do usitnjavanja feuda u Kijevskoj Rusiji, zemlja zapravo podeljena između susednih država. Nastalo je Rusko carstvo, deo zemlje je potpao pod uticaj Litvanije, kasnije Poljske, a nakon nekog vremena svi delovi nekada Kijevske Rusije ponovo su se ujedinili pod vlašću Ruske imperije, a kasnije Sovjetskog Saveza“, kaže Radionov.\nGovoreći o periodu Sovjetskog Saveza, ekspert podseća da su unutrašnje granice između republika bile uslovne, budući da su sve republike činile jednu veliku državu.\n„Uprkos činjenici da su Rusija, Ukrajina i Belorusija bile zasebne republike u sastavu SSSR-a, mi smo u stvari bili jedna država i među nama nije bilo razlika. A od ta tri naslednika Kijevske Rusije, raspadom Sovjetskog Saveza, nastale su tri nezavisne države“, podseća Radionov.\nPrema njegovom mišljenju, govoriti o tome ko od njih ima veće pravo da se naziva naslednikom a ko manje, apsolutno je pogrešno. On smatra da se time bave samo oni koji su sebi postavili zadatak prekrajanja i falsifikovanja istorije.\n„Ako država postavi takav zadatak i pokušava da stvori neku novu naciju, da budućim generacijama ubaci u glavu potpuno suprotne ideje od onih koje su njihovi preci imali tokom vekova, onda ona počinje da iznosi neuverljive, nelogične tvrdnje i da dokazuje da ima više veze sa Kijevskom Rusijom nego Rusija“, objašnjava Radionov.\nUkrajinizacija i politizacija\nAnton Gorski, doktor istorijskih nauka i izvršni urednik zbirke „Srednjovekovna Rusija“, takođe smatra potpuno besmislenim rasprave oko toga ko je veći naslednik Kijevske Rusije.\n„Ako govorimo o kontinuiranoj tradiciji državnosti, onda možemo reći da je upravo ruska državnost naslednik drevne Kijevske Rusije, jer ako uzmemo istoriju teritorije današnje Ukrajine, ta zemlja je bila u sastavu Velike kneževine Litvanije i Državne zajednice Poljske i Litvanije. Tek u 17. veku napravljeni su prvi pokušaji izgradnje neke vrste posebne ukrajinske državnosti. Isto važi i za Belorusiju. Ali, ako govorimo o stanovništvu, kulturi i religiji, onda su, naravno, sva tri istočnoslovenska naroda naslednici drevne Rusije. Sve su to političke trzavice“, kaže istoričar.\nKomentarišući izjavu Zelenskog da su Krim i 24 oblasti Ukrajine „deca“ i „naslednici“ Kijevske Rusije, Gorski podseća da Krim nije bio u sastavu te drevnoruske države. On napominje da je postojala veza i da je Sveti Vladimir kršten na tom poluostrvu, ali da je Krim ušao u sastav Ruskog carstva 1783. godine.\n„Južna obala Krima je pripadala Vizantijskom carstvu, stepski deo Krima zauzeli su nomadi, uglavnom u predmongolsko doba to su bili Kumani, a zatim je stepski deo ušao u sastav Zlatne horde i potom Krimskog kanata. U vizantijskom delu, tokom krize Vizantije, bile su italijanske kolonije. Krajem 18. veka Krim je pripojen Rusiji“, podseća Gorski.\nNajnovija anketa pokazuje inače da je više od 40 odsto Ukrajinaca saglasno sa izjavom ruskog predsednika Vladimira Putina da su „Rusi i Ukrajinci jedan narod, koji pripada istom istorijskom i duhovnom prostoru“, dok se 55 odsto njih ne slaže sa tim stavom.\nRusija osuđuje akcije Kijeva: Ukrajina briše iz istorije 20 miliona Rusa\n1 Jul 2021, 20:24\nRezultati istraživanja razlikuju se u zavisnosti od dela Ukrajine gde je anketa pravljena i političkih preferencija. Dakle, 65 i 56 odsto ispitanika na istoku i jugu zemlje slaže se sa tezom o jednom narodu, dok se na zapadu Ukrajine više od 70 odsto njih ne slaže sa ovom izjavom.\nEksperti ne isključuju mogućnost da bi mogla da usledi „nova runda ukrajinizacije“ i smatraju da ovo istraživanje neće zaustaviti ukrajinske vlasti u antiruskoj, rusofobnoj politici.\nStručnjaci upozoravaju da se proces ukrajinizacije u zemlji nastavlja u svim pravcima — istoriji, humanitarnoj politici, religiji, jeziku, pa je očigledno da se ideja zajedničke prošlosti ruskog i ukrajinskog naroda u današnjoj Ukrajini ne doživljava istorijski, već politički.


Elektronski rokovnik pruža mogućnost da vršite unos podsetnika za sve vrste obaveza i rokova, sa opcijom aktivacije alarma. Evidentiranje i kasniji pregled svih rokova, termina, podsetnika, ročišta i obaveza možete vršiti iz kalendarskog rokovnika, ali i direktno iz predmeta. Svaku evidentiranu obavezu iz kalendara povezujete sa predmetom, a obaveze poput ročišta, možete povezati i sa advokatskom tarifom, tj. honorarom. Listu obaveza možete štampati za jedan ili više dana, sa opcijom liste samo za ročišta, gde su prikazani podaci u vezi sa predmetom.\nDakle, jedan podsetnik upisan u kalendar-rokovnik, povezujete sa predmetom i eventualnim honorarom.Kalendar sadrži i alarm za podsetnik obaveza.\nAdvokatski rokovnik je nezaobilazno sredstvo koje vam olakšava planiranje i organizaciju Vašeg posla, koji je inače poznat po manjku slobodnog vremena, ali i po velikom broju nepredvidivih poslovnih obaveza. Takođe specifičnost advokatskog posla je i to da veliki broj obaveza koje imate u radu, a vezane su za sud, sastanke sa strankama, rokove za podnošenje podnesaka i sl. često nastanu i po više meseci pre datuma za koji se zakažu, pa usled opterećenosti tekućim poslovima može se desiti da ih izgubite iz vida.\nUpravo, baveći se svakodnevnim problemima sa kojima se suočavate u svom poslu, pripremili smo za Vas poseban, pouzdan i efikasan rokovnik koji memoriše sve unete obaveze i alarmom Vas obaveštava o nailazećim, pri čemu Vam čak pomaže u proračunu budućeg honorara.\nKancelarija uvek sa vama\nBaza modela, obrazaca i podnesaka


Tetovaže na leđima - Tetovaze.xyz\nadmin August 23, 2017 Tetovaže\nTattoo stručnjaci se slažu da su leđa odlično mesto za tetoviranje, budući da predstavljaju najveću i najravniju površinu na našem telu. Ona se mogu ukrasiti na najrazličitije načine, a nije nevažno ni to što tetovaže na leđima mogu i da se sakriju odećom. Koža na ovom delu tela je, svakako manje osetljiva nego ona u takozvanim mekanim regijama, te je i sam postupak tetoviranja manje bolan, a dodatna prednost se ogleda i u činjenici da leđa kod većine ljudi nisu maljava ili dlačica na njima ima veoma malo.\nBudući da su, kao i na ostalim delovima tela, tetovaže na leđima odraz ličnosti, stavova ili emocija određene osobe, vrlo je važno razlisliti o obliku i veličini slike koju želite da uradite. Nemojte birati motive koji vam se iz nekog razloga samo trenutno dopadaju, pošto treba da imate na umu da će tetovaža na vašoj koži ostati dok budete hodali zemljom. Kada je reč o veličini slike, tetovaže na leđima zaista mogu da budu velikih dimenzija, da prikazuju čitavu jednu priču, no u tom slučaju valjalo bi da povedete računa o tome koliko će napadan biti taj ukras na vašem telu. U svakom slučaju, ne bi trebalo da pređete granicu dobrog ukusa, budući da vaša tetovaža na neki način reprezentuje vas same.\nŠto se motiva tiče, osobe ženskog pola se mahom opredeljuju za nežnije i elegantne prikaze, te njihove tetovaže na leđima neretko predstavljaju cvetiće, zvezde, ključeve, sitne životinje, tribale i slično, mada nije nemoguće da se kod dama sretnu i neki grublji motivi. Ipak, kako tattoo majstori svedoče, najčešće se na leđima nežnijeg pola izrađuju tetovaže u obliku ptice, što se smatra svojevrsnim izrazom slobode i nezavisnosti, leptirića, koji mogu da predstavljaju nestalnost ili sunca, što odslikava izražen optimizam osobe koja nosi tu tetovažu. Treba dodati i to da se žene uglavnom opredeljuju za tetoviranje manjih površina leđa, kao što je rame, lopatica ili deo blizu karlične kosti.\nTetovaža ne leđima\nMuškarci se češće odlučuju da tetovaže na leđima urade u gornjoj zoni ovog dela tela, a izbor motiva je zaista raznolik. Mnogi biraju velike i duge slike, koje su postavljene u vertikanan ili horizontalan položaj, budući da su leđa pogodno mesto za to. Vrlo često se kod pripadnika jačeg pola mogu sresti i geometrijske šare, ali i slike velikih dimenzija, koje prekrivaju gotovo celu površinu leđa.\nTetovaže na leđima se uglavnom rade u crnoj boji, mada nije nemoguće koristiti i ostale, što češće traže žene, kod sličica cveća, srca, leptirića… Ipak, primećeno je da se neretko dešava da crna boja izbledi na ovom delu tela, a razlog za to je najverovatnije preterano izlaganje suncu. U svakom slučaju, nezi kože posle tetoviranja mora da bude poklonjena posebna pažnja, a to može da bude pomalo komplikovano kada je pomenuti deo tela u pitanju. Naime, određene delove leđa ne možemo sami da dohvatimo, pa će vam, ukoliko ste uradili tetovažu u ovoj regiji, biti potrebna nečija pomoć, pošto ćete predeo oko tetovaže na leđima morati vrlo brižljivo da negujete, da ne bi došlo do neke upale ili infekcije.


OSM Televizija - Trampova politika prema Siriji i S.Koreji - akcije za izbjegavanje "impičmenta"?\nTrampova politika prema Siriji i S.Koreji - akcije za izbjegavanje "impičmenta"?\nAmerički magazin "Atlantik" ocjenjuje da su raketiranje aerodroma sirijske vojske i zaoštravanje prema Sjevernoj Koreji samo dio taktike američkog predsjednika Donalda Trampa da izbjegne pokretanje "impičmenta" /smjene/ i odobrovolji svoje republikance.\nList tvrdi da američki predsjednik Donald Tramp, za razliku od svojih prethodnika Baraka Obame ili Džordža Buša, nije pokušao da pribavi čak ni minimalni legalni okvir za svoju prvu vojnu intervenciju.\nObično se Bijela kuća u tim prilikama pozove na svoje zalaganje za "američke vrijednosti" poput "zaštite ljudskih prava i manjina ili širenja demokratije".\nTramp je na taj način, kao i otvorenom prijetnjama upućenim Sjevernoj Koreji, nastojao da zaustavi politički i medijski talas napada na sebe i svoje saradnike, koje stalno optužuje za veze sa Moskvom.\nNapadom na Asadove snage Tramp je želio da pokaže da u Bijeloj kući ne sjedi ruska marioneta.\n"Atlantik" tvrdi da je ruski lider Vladimir Putin svjestan svega toga, pa se previše ne uzbuđuje zbog, navodne, promjene u spoljnopolitičkoj doktrini svog američkog kolege.\nI Trampova aktivnija i agresivnija politika prema Sjevernoj Koreji je gotovo isključivo u funkciji američke unutrašnje politike.\nTramp vrlo dobro zna da veliki dio republikanskih senatora i kongresmena zagovara mnogo tvrđu politiku prema Pjongjangu od one kakvu je vodio bivši predsjednik SAD Barak Obama.\nTi senatori i kongresmeni, poput Džona Mekejna, izrazito su protiv Trampa, pa su savjetnici američkog predsjednika procijenili da bi većim pritiskom na sjevernokorejske vlasti mogli da odobrovolje veliki broj važnih ljudi u Republikanskoj stranci.\nNapadom na Siriju i slanjem ratne flote prema Sjevernoj Koreji, Tramp je odigrao za sebe dva korisna unutarpolitička poteza, ocjenjuje "Atlantik".\nJoš iz iste kategorije: « Autobus sletio u klisuru, poginule 24 osobe Erdogan: Ne idem ka diktaturi, mogu umrijeti u bilo kom trenutku »


Vesti online / Vesti / Svet / Šta su se dogovorili Merkelova i Cipras?\nNemačka kancelarka Angela Merkel, koja se srela sa grčkim premijerom Aleksisom Ciprasom, izjavila je da Berlin želi jaku Grčku i da se raduje što je sa gostom iz Atine, koji je obećao sveobuhvatne reforme, imala priliku da razgovara o dužničkoj krizi i bilateralnim odnosima.\nSiže: Berlin želi jaku Grčku, a Cipras obećao reforme\nCipras je obećao "sveobuhvatne strukturne reforme" i dodao da je potrebno da se stvori jedan novi "politickci miks", kako bi se kriza prevazišla. On smatra da problemi nisu samo grčki, već evropski.\n- Mi želimo da Grčka bude jaka i da se nezaposlenost smanji, naročito među mladima - izjavila je Merkel i dodala da Nemačka nije ta koja će odlučivati da li je grčki reformski program dobar ili nije. Ona je navela da je važno da se zna koje reforme će Grčka sprovoditi i da ekonomski faktori odgovaraju i ukazala na potrebu jedne funkcionalne uprave u Grčkoj.\nGrčka i Nemačka, to su srca dva...\nI Cipras i Merkelova su naglasili dobre odnose između dve zemlje.\nCipras je rekao da program za rešenje dužničke krize u Grčkoj, koja traje pet godina, nije bio uspešan i da je došlo do socijalnih problema i povećanja zaduženosti. On je ukazao da je potrebno bolje razumevanje i naglasio probleme svoje zemlje.\n- Zajednički cilj je da se strukturne reforme sprovedu - rekao je Cipras.\nU vezi sa grčkim potraživanjem ratne odštete od Nemaca, pričinjene za vreme Drugog svetskog rata, Cipras je rekao da se tu pre svega ne radi o materijalnom, već o moralnom pitanje.\nU centru današnjeg susreta Merkelove i Ciprasa u Kancelarskoj službi u Berlinu bili su nepsorazumu u vezi sa reformskom politikom Grčke, ukazuju mediji, povodom ovog susreta, do koga je došlo tek 57 dana po izboru nove grčke vlade.\nKada je reč o nemačko-grčkim odnosima, današnje pisanje medija o tome da je u Grčkoj prosečna penzija 960 evra, što je 63 odsto od tamošnje prosečne zarade, a Nemačkoj između 734 evra i 896 evra, izazvala je veliko interesovanje.


Samo Furtula na Evropskom prvenstvu, Perunović preskače zbog povrede - Vijesti.me\nSamo Furtula na Evropskom prvenstvu, Perunović preskače zbog povrede\nNa 22. Evropskom seniorskom prvenstvu u Cirihu, od 12. do 17. avgusta, crnogorsku atletiku predstavljaće jedino bacač diska Danijel Furtula, saopšteno je iz Atletskog saveza Crne Gore. Edit\nS.J. 4. avgust 2014, 18:17 ažurirano 28. mart 2019, 10:41\nNa 22. Evropskom seniorskom prvenstvu u Cirihu, od 12. do 17. avgusta, crnogorsku atletiku predstavljaće jedino bacač diska Danijel Furtula, saopšteno je iz Atletskog saveza Crne Gore.\nNajbolja crnogorska atletičarka Slađana Perunović, koja je, takođe, trebala da nastupi u Cirihu, i to u maratonu, preskočiće ovo takmičenje zbog povrede pete desne noge.\nČlanica AK "Nikšić" će, tako, morati da sačeka drugu priliku da izbori normu za Olimpijske igre u Rio de Žaneiru.\nFurtula će nastupiti 12. avgusta u kvalifikacijama, a ako ih uspješno prebrodi, dan kasnije će se nadmetati i na finalnom takmičenju.\nMojkovčanin se, inače, za EP priprema u olimpijskom kampu Hrvatske na planini Bjelolasici sa trenerom Danilom Krtinićem i grupom hrvatskih reprezentativaca koji će nastupiti na šampionatu Starog kontinenta, saopšteno je iz ASCG.\nMarija Vuković u Cirihu na seminaru evropskih Unesko mladih lidera\nNeće je biti u takmičarskom programu, ali će biti u Cirihu - bivša svjetska prvakinja iz Monkatona 2010. godine u skoku u vis, Marija Vuković, članica AK „Dionis“ iz Bara, ispred ASCG učestvovaće na forumu evropskih Unesko mladih lidera do 27 godina, saopšteno je iz ASCG.\nDosadašnji forumi održani su Getenburgu 2006, Barseloni 2010 i Helsinkiju 2012 i ovo je samo nastavak edukacije mladog kadra za vrijeme održavanja seniorskih evropskih prvenstava.\n"Forum predviđa uključivanje što većeg broja mladi ljudi u atletiku. Program se fokusira na stavovima učesnika, idejama za razvoj sporta, posebno atletike kroz razne projekate u svojim lokalnim zajednicama, kao i aktivnu međunarodnu zajednicu mladih lidera, koji će u budućnosti moći da kao međunarodni lideri, uz svoje ideje doprinesu razvoju atletike u svojim zemljama".\n"Forumu će prisustvovati poznata imena iz evropske atletike, koji su svojim dosadašnjim rezultatima podigli ugled ovog sporta u Evropi. Učesnici ovog seminara-Foruma će pored edukacionog i stručnog dijela, imati priliku da uživo posmatraju najznačajniju sportsku manifestaciju u Evropi u 2014. godini, 22. Evropsko seniorsko atletsko prvenstvo, kao i da posjete razne znamenitosti grada domaćima ovogodišnjeg Evropskog šampionata, Ciriha", navodi se u saopštenju ASCG.


15.04.2014. - Stevanović: Država će imati više sluha za turizam\nDržavni sekretar u Ministarstvu regionalnog razvoja i lokalne samouprave Dragan Stevanović rekao je danas na otvaranju 47. Međunarodnog sajma turizma gastronomije i izložbe vina u Novom Sadu da je turizam oblast za koju država u budućnosti mora imati mnogo više sluha, jer je turizam ostvario najveći priliv sredstava u odnosu na sve ostale privredne grane.\n"Prošle godine devizni priliv ostavren od turizma iznosi milijardu dolara što je rekord. Prema informacijama koje smo dobili na štandu Turističke organizacije Vojvodine u pokrajini je od turizma u 2012. godini ostvaren prihod od 106 miliona dolara, a u 2013. 146 miliona dolara i bili bi izuzetno zadovoljni kada bi se i u ovoj godini održao trend rasta zarade od turizma na nivou od 20 do 30 procenata", rekao je Stevanović.\nStevanović je dodao da je razvoj turizma u Srbiji zajednički posao države i onih koji rade u turizmu. „U podsticajima države za razvoj privrede svoju šansu treba da vide i zaposleni u turizmu, da prepoznaju ssvoje potencijale i obrate se državi za pomoć“.\nMeđunarodni sajam turizma, gastronomije i izložba vina traje do ponedeljka, 14. aprila, a na njima svoju turističku ponudu predstaviće skoro sve zemlje regiona i gotovo sve turističke organizaje u Srbiji.


Naslovna Društvo Naše priče Za samo par dana oštetili novi tartan\nBAČKA PALANKA: Samo nekoliko dana od otvaranja rekonstruisanog sportskog terena u Stambenim bloku „Partizan“, u samom centru Bačke Palanke, oštećena je tartan podloga.\nMiroslav Sićević, direktor JP „Standard“, zaduženog i za upravljanje dečjim igralištima i terenima za male sportove, uputio je javni apel kako bi se zaštitili objekti koje mladi koriste, jer je preduzeće i po zakonu odgovorno za bezbednost dece i omladine na sportskim terenima u ovoj lokalnoj samoupravi.\n– Presvlačenje terena tartan podlogom, pre svega, imalo je za cilj stvaranje što boljih uslova za bavljenje sportom dece i omladine – rekao je Sićević.\n– Ovde se tokom godine održavaju i tri turnira u malom fudbalu, basketu i odbojci. Zbog oštećenja posle svega par dana od puštanja u korišćenje bili smo primorani da postavimo video-nadzor, a svako oštećenje prijavljujemo ovdašnjoj Stanici policije. Sportski teren u centru Bačke Palanke prvi je koji je dobio tartan podlogu. Prema Pravilniku o dečjim igralištima nastavićemo rekonstrukciju i ostalih sportskih terena za male sportove na teritoriji opštine Bačka Palanka. Nemio događaj, odnosno oštećenje nove tartan podloge pokrenuo je ozbiljnu kampanju onih koji štite terene, odnosno ono što se gradi parama svih poreskih obveznika ove opštine.\n– Nije ovo samo problem u našoj sredini, odnosno ovakve rušiteljske pojave na otvorenim terenima za male sportove prisutne su i u drugim sredinama, ali nama zbog toga nije lakše – konstatuje Sićević.\n– Vandalizam nije zaobišao ni teren u Stambenom bloku „Partizan“ u centru grada, pa kao da je neko jedva čekao da teren bude obnovljen, pa da ga ošteti. U avgustu ove godine urađena je nova zaštitna ograda iza golova, neposredno pred održavanje turnira u malom fudbalu za pionire. Promenjeni su koševi, klupe, a nakon tri meseca morali smo ih delimično menjati. Žičana mreža iza golova delimično je oštećena, kao i mreže na golovima. Oštećena je čak i tartan podloga, pa zato apelujem na sve stanovnike, a pre svega na našu omladinu, da čuvamo ono što smo izgradili i skupo platili.\nPrethodni tekstBačka Palanka: Meštane noću posećuju divlje svinje (VIDEO)\nSledeći tekstKomunikacija i roditeljstvo – besplatno predavanje


"Nismo dobro reagovali posle ovojenog trofeja Liga kupa prošle sezone. Jedini način kako da se izađe iz ove krize je da se pobeđuje, iz nedelje u nedelju. Niko nije primetio bilo šta čudno da se dešava sa ekipom. Niko od nas nema želju da izgubi meč, naš posao je da pobeđujemo i da pokažemo strast prema obeđivanju", smatra Ivanović.\nOn nije igrao u poslednje vreme zbog povrede.\n"Bez obzira na rezultate, počinjemo polako da dolazimo sebi, da ličimo na tim iz prošle sezone. Mečevi koji su pred nama su možda najvažniji u sezoni, pre svega u psihološkom smislu".\nMnogi za neuspehe krive menadžera Žozea Murinja, ali Ivanović smatra da nije problem u Portugalcu.\n"On ima punu podršku igrača. Moramo biti jaki i složni, to je jedini način da se nešto promeni", zaključio je defanzivac prvaka Engleske.


Polaganje zakletve za državljanstvo na ceremoniji u Beloj kući\nAmerikanci širom zemlje proslavljaju praznik Dan nezavisnosti, paradama, koncertima, vatrometom, piknicima\nAmerikanci širom Sjedinjenih Država danas slave 238. godišnjicu nezavisnosti od Britanije, paradama, piknicima, vatrometima, rodeima i koncertima. Centralna svečanost, ovdje u Vašingtonu, biće koncert i vatromet na Nacionalnom molu.\nPovodom praznika Dana nezavisnosti, u Bijeloj kući je održana specijalna ceremonija polaganja zakletve za državljanstvo, na kojoj je američko državljanstvo dobilo 25 osoba, svi pripadnici vojske ili supruge vojnika.\nPredsjednik Barak Obama je na ceremoniji poručio da su novi državljani podsjetnik da je Amerika uvijek bila zemlja imigranata. Obama je naglasio da je aktuelni imigracioni sistem nefunkcionalan i najavio da će uraditi sve kako bi ga učinio efikasnijim. Takođe je pozdravio pripadnike oružanih snaga koji su se prijavili da se bore i možda ginu za zemlju kojoj još nisu pripadali.\nDana nezavisnost bio je i tema Obaminog redovnog obraćanju naciji, tokom kojeg je predsjednik govorio o istoriji zemlje – o osnivačima nacije - „poljoprivrednicima i biznismenima, ljekarima i advokatima, sveštenicima i naučnicima“ koji su 4. Jula 1776. usvojili Deklaraciju nezavisnosti.\nPredsjednik je poručio da su tada, kao i sada, lideri bili različitog porijekla, ali ujedinjeni vjerovanjem u jednostavnu istinu – da smo svi stvoreni jednaki. Obama je ponovio stav iz Deklaracije da svi ljudi imaju neotuđiva prava, među kojima su život, sloboda i težnja ka sreći. Ti principi, naglasio je Obama, održali su Sjedinjene Države kako kroz rat i ekonomsku krizu, tako i kroz mir i prosperitet.\nKoncept slobode i jednakosti pomogao nam je da izgradimo najsnažniju demokratiju, najbolju srednju klasu i najjaču vojsku koju je svijet imad imao, rekao je američki predsjednik. Takođe je ocijenio da nema nacije na Zemlji koja se ne bi rado mijenjala sa Sjedinjenim Američkim Državama.\nČestitka Vladmira Putina\nU čestitci predsedniku Baraku Obami povodom Dana nezavisnosti Sjedinjenih Država ruski predsednik Vladimir Putin pozvao je na poboljšanje odnosa dve zemlje.\nPutin je izrazio očekivanje da će se trenutno zategnuti odnosi Rusije i Sjedinjenih Država razvijati "na pragmatičnoj i ravnopravnoj osnovi" uprkos njihovim razlikama. Ruski predsednik je naglasio da dve zemlje dele specijalnu odgovornost za očuvanje medjunarodne stabilnosti i bezbednosti i da bi zbog toga trebalo da saradjuju u interesu čitavog sveta.\nOdnosi Moskve i Vašingtona pali su na najnižu tačku od kraja Hladnog rata nakon što je Rusija anektirala Krim od Ukrajine ranije ove godine. Sjedinjene Države i Evropska unija ograničile su diplomatsku saradnju i uvele sankcije Rusiji, zapretivši uvodjenjem dodatnih sankcija ukoliko Moskva ne obustavi podršku proruskim separatistima u Ukrajini.


Organska poljoprivreda okosnica razvoja ruralnih sredina - POLJOPRIVREDNIK specijalizovani list za selo\nDatum kreiranja četvrtak, 25 jun 2020 16:25\n* Proizvodnja zdrave hrane i razvoj turizma mogu da obezbede značajan broj radnih mesta i doprinesu popravljanju demografske slike Srbije, smatra prof. dr Vladan Pešić\nZelena poljoprivreda predstavlja koncept proizvodnje koja se odvija u skladu sa zaštitom životne sredine i razvojem ruralnih predela. To je u stvari zaokružen proces u kojem se prirodi vraća ono što je od nje uzeto, a istovremeno podrazumeva multidisciplinarnost, odnosno uključivanje i drugih delatnosti u proces proizvodnje, prerade i plasmana hrane. O ovoj važnoj temi govorio je nedavno dr Vladan Pešić, profesor na Poljoprivrednom fakultetu u Beogradu- Zemun gostujući na Svečanoj sednici skupštine Društva agrarnih novinara (DAN). DAN je, inače, organizacija koja postoji još od 2003. godine, sa sedištem u Novom Sadu.\n– DAN okuplja novinare iz čitave Srbije koji prate agrarne teme, a tradicija je da svaka godišnja skupština, osim dela u kojem razmatramo ostvarene rezultate i planiramo buduće aktivnosti, ima i tematski deo. Ovoga puta odlučili smo da u fokusu bude proizvodnja zdrave hrane i njena uloga u ruralnom razvoju, rekla je predsednica DAN Jasna Bajšanski.\nKoliko je ova tema važna ne samo za nas, nego i čitav svet, po rečima prof. dr Pešića, govori činjenica da je UNDP još 2012. dao smernice za razvoj zelene poljoprivrede u Srbiji.\n– Preporuke su date kada su u pitanju obnovljivi izvori energije, energetska efikasnost i zelena ekonomija. Energiju bi, prema ovim preporukama, trebalo što više obezbeđivati preradom nusproizvoda iz poljoprivredne proizvodnje. Zeleni ostaci iz poljoprivrede treba da se upotrebe za proizvodnju toplotne ili električne energije. Istovremeno, poljoprivredni proizvođači treba da teže ka tome da svoje proizvode valorizuju na svom gazdinstvu u okviru turističke ponude. Ono što ne uspeju prodati na ovaj način, treba da prerade i ponude kupcima u zemlji i inostranstvu, objašnjava prof. dr Pešić.\nOvaj stručnjak navodi da se već vide pozitivni pomaci u ovom pogledu, jer se još od 2012. izgrađuju bioenergane koje koriste biomasu za proizvodnju energije. Navodi i da je u skladu sa principima održivog razvoja da se biljni ostaci sa njiva iskoriste za preradu u organsko đubrivo, koje će se koristiti za ishranu useva. Podršku konceptu ruralnog razvoja, kako naglašava, sve više pružaju i institucije na svim nivoima, od republičkih, preko pokrajinskih do lokalnih.\n– Odnedavno meštani ruralnih predela mogu da računaju i na novac iz IPARD programa, koji je namenjen razvoju turizma u ovim krajevima. Povezivanje poljoprivrede, posebno organske proizvodnje i ruralnog turizma, može da obezbedi značajan broj radnih mesta, a samim tim i da utiče na razvoj ovih sredina i popravljanje demografske slike Srbije. Zbog važnosti bržeg razvoja ruralnih sredina smatram da bi nova Vlada trebalo da razmisli i o formiranju posebnog ministarstva koje bi bilo zaduženo za ruralni razvoj i demografiju, smatra Pešić.\nNaglašava da već postoji mnogo pozitivnih primera kako su ljudi u ruralnim sredinama uspeli da povežu organsku biljnu i animalnu proizvodnju i da je ponude kao sopstveni brend turistima koji dolaze na njihovo imanje. Mnogi, osim smeštaja, nude i različite programe koji treba da animiraju goste i omoguće im da sadržajno provedu više dana na selu.\nOnaj ko nema mogućnost da ponudi smeštaj, po mišljenju prof. dr Pešića, svakako treba da se bavi organskom proizvodnjom, jer je to dobar način da se poslovanje finansijski isplati. Ovi proizvodi moraju biti skuplji od konvencionalno proizvedenih, jer se u njihovu proizvodnju ulaže više rada i novca, posebno u sertifikaciju i zaštitu useva.\nNe treba zaboraviti, kako je istaknuto na skupštini DAN, da je svuda u svetu povećana tražnja za zdravim, posebno organski proizvedenim namirnicama. Danska je, na primer, odlučila da u najskorije vreme sve svoje poljoprivredne površine stavi u službu organske proizvodnje. Rusija je za ovu namenu odvojila oko 4,5 miliona hektara, a sličan trend prisutan je u čitavom svetu, posebno Indiji, Kini, SAD, EU...\nDavanjem većeg značaja razvoju organske proizvodnje neće se, prema mišljenju prof. dr Pešića, naneti šteta konvencionalnoj poljoprivredi, koja će i dalje biti okosnica razvoja domaćeg agrara. Time će se, kako je dodao, samo omogućiti da se zaposli veći broj ljudi, posebno u centralnoj, istočnoj, zapadnoj Srbiji i delovima Vojvodine, gde postoje idealni uslovi za razvoj organskog sektora.\nDa Srbija i ceo svet bolje shvate važnost zdravijeg načina života, omogućila je i pandemija izazvana virusom korona. Od momenta njenog izbijanja naglo je skočila potražnja za kućama na selu, bilo sa željom da se ljudi trajno presele, bilo da tamo borave makar jedan period. Istovremeno, povećana je tražnja za namirnicama iz domaće proizvodnje, u kojima nema toliko aditiva. Pandemija je samo delimično probudila svest ljudi da se moraju brinuti o zdravlju planete, a samim tim i sopstvenom. Ne treba zaboraviti da je upravo način na koji se danas najčešće proizvodi hrana u velikoj meri doveo do zagađenja vode, vazduha i zemljišta. Najbolji način da se ovaj proces zaustavi je usvajanje dobre prakse poljoprivredne proizvodnje i cirkularne ekonomije.